CELEX: 32017R1993
Language: mt
Date: 2017-11-06 00:00:00
Title: Regolament ta' Implimentazzjoni tal-Kummissjoni (UE) 2017/1993 tas-6 ta' Novembru 2017 li jimponi dazju antidumping definittiv fuq importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina, għal importazzjonijiet ta' ċerti drappijiet b'malja miftuħa tal-fibri tal-ħġieġ, ikkonsenjati mill-Indja, l-Indoneżja, il-Malasja, it-Tajwan u t-Tajlandja, kemm jekk iddikjarati bħala li joriġinaw f'dawn il-pajjiżi u kemm jekk le, wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

7.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 288/4
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1993
   tas-6 ta' Novembru 2017
   li jimponi dazju antidumping definittiv fuq importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina, għal importazzjonijiet ta' ċerti drappijiet b'malja miftuħa tal-fibri tal-ħġieġ, ikkonsenjati mill-Indja, l-Indoneżja, il-Malasja, it-Tajwan u t-Tajlandja, kemm jekk iddikjarati bħala li joriġinaw f'dawn il-pajjiżi u kemm jekk le, wara rieżami tal-iskadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”) u, b'mod partikolari, l-Artikolu 11(2) tiegħu,
   Billi:
   1.   PROĊEDURA
   
   1.1.   Miżuri fis-seħħ
   
   
               (1)
            
            
               Wara investigazzjoni antidumping (“l-investigazzjoni oriġinali”), permezz tar-Regolament (UE) Nru 791/2011 (2), il-Kunsill impona dazju antidumping definittiv bejn 48,4 % u 62,9 % fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li toriġina mir-Repubblika Popolari taċ-Ċina (“ir-RPĊ” jew “il-pajjiż ikkonċernat”). Dawn il-miżuri minn issa 'l quddiem se jissejħu “il-miżuri fis-seħħ”.
            
         
               (2)
            
            
               F'Lulju 2012, wara investigazzjoni kontra l-evażjoni skont l-Artikolu 13 tar-Regolament bażiku, bir-Regolament ta' Implimentazzjoni (UE) Nru 672/2012 (3), il-Kunsill estenda, mill-miżuri fis-seħħ, id-dazju applikabbli għall-kumpaniji l-oħra kollha għal importazzjonijiet tal-prodott ikkonċernat ikkunsinjati mill-Malasja, kemm jekk iddikjarati li joriġinaw fil-Malasja kif ukoll jekk le.
            
         
               (3)
            
            
               F'Jannar 2013, wara investigazzjoni kontra l-evażjoni skont l-Artikolu 13 tar-Regolament bażiku, bir-Regolament ta' Implimentazzjoni (UE) Nru 21/2013 (4), il-Kunsill estenda, mill-miżuri fis-seħħ, id-dazju applikabbli għall-kumpaniji l-oħra kollha għal importazzjonijiet tal-prodott ikkonċernat ikkunsinjati mit-Tajwan u t-Tajlandja, kemm jekk iddikjarati li joriġinaw fit-Tajwan u t-Tajlandja kif ukoll jekk le.
            
         
               (4)
            
            
               F'Diċembru 2013, wara investigazzjoni kontra l-evażjoni skont l-Artikolu 13 tar-Regolament bażiku, bir-Regolament ta' Implimentazzjoni (UE) Nru 1371/2013 (5), il-Kunsill estenda, mill-miżuri fis-seħħ, id-dazju applikabbli għall-kumpaniji l-oħra kollha għal importazzjonijiet tal-prodott ikkonċernat ikkonsenjati mill-Indja u l-Indoneżja, kemm jekk iddikjarati li joriġinaw fl-Indja u l-Indoneżja kif ukoll jekk le.
            
         
               (5)
            
            
               F'Settembru 2014, wara investigazzjoni kontra l-evażjoni skont l-Artikolu 13 tar-Regolament bażiku, bir-Regolament ta' Implimentazzjoni (UE) Nru 976/2014 (6), il-Kummissjoni estendiet ukoll, mill-miżuri fis-seħħ, id-dazju għal ċerti drappijiet b'malja miftuħ tal-fibri tal-ħġieġ li joriġinaw mir-Repubblika Popolari taċ-Ċina.
            
         
               (6)
            
            
               Fl-aħħar nett, f'Settembru 2015, wara investigazzjoni skont l-Artikoli 11(3) u 13(4) tar-Regolament bażiku, bir-Regolament ta' Implimentazzjoni (UE) 2015/1507 (7), il-Kummissjoni eżentat ċerti produtturi Indjani mill-estensjoni tad-dazju applikabbli għal importazzjonijiet tal-prodott ikkonċernat ikkunsinjati mill-Indja, kemm jekk iddikjarati li joriġinaw fl-Indja kif ukoll jekk le.
            
         1.2.   It-talba għal rieżami ta' skadenza
   
   
               (7)
            
            
               Wara l-pubblikazzjoni ta' avviż dwar l-iskadenza imminenti (8) tal-miżuri antidumping fis-seħħ fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-RPĊ, il-Kummissjoni rċeviet talba għall-bidu ta' rieżami tal-iskadenza skont l-Artikolu 11(2) tar-Regolament bażiku.
            
         
               (8)
            
            
               It-talba ġiet ippreżentata mill-Alliance for the Defence of Open Mesh Fabrics (“l-applikant”) f'isem il-produtturi li jirrappreżentaw aktar minn 25 % tal-produzzjoni totali tal-Unjoni ta' ċerti drappijiet b'malja miftuħa tal-fibri tal-ħġieġ.
            
         
               (9)
            
            
               It-talba kienet ibbażata fuq ir-raġuni li l-iskadenza tal-miżuri aktarx twassal għall-kontinwazzjoni ta' dumping u għar-rikorrenza ta' dannu għall-industrija tal-Unjoni.
            
         1.3.   Il-bidu ta' rieżami ta' skadenza
   
   
               (10)
            
            
               Wara li stabbilixxiet li kien hemm biżżejjed evidenza għall-bidu ta' rieżami ta' skadenza, fid-9 ta' Awwissu 2016, il-Kummissjoni ħabbret, permezz ta' notifika ppubblikata f'Il-Ġurnal Uffiċjali tal-Unjoni Ewropea
                   (9) (“in-Notifika tal-Bidu”) il-bidu ta' rieżami ta' skadenza skont l-Artikolu 11(2) tar-Regolament bażiku.
            
         1.4.   L-investigazzjoni
   
   
      Il-perjodu ta' investigazzjoni tar-rieżami u l-perjodu taħt kunsiderazzjoni
   
   
               (11)
            
            
               L-investigazzjoni tal-probabbiltà ta' kontinwazzjoni jew rikorrenza ta' dumping kopriet il-perjodu mill-1 ta' Lulju 2015 sat-30 ta' Ġunju 2016 (il-“perjodu ta' investigazzjoni tar-rieżami” jew “PIR”). L-eżami tax-xejriet rilevanti għall-valutazzjoni tal-probabbiltà ta' kontinwazzjoni jew rikorrenza tad-dannu kopra l-perjodu mill-1 ta' Jannar 2013 sat-tmiem tal-perjodu ta' investigazzjoni tar-rieżami (il-“perjodu taħt kunsiderazzjoni”).
            
         
      Il-partijiet ikkonċernati
   
   
               (12)
            
            
               Fin-Notifika ta' Bidu, il-Kummissjoni stiednet lill-partijiet interessati jikkuntattjawha sabiex jipparteċipaw fl-investigazzjoni. Barra minn hekk, il-Kummissjoni għarrfet speċifikament lill-applikant, lil produtturi magħrufa oħrajn tal-Unjoni, lil produtturi esportaturi, importaturi u utenti fl-Unjoni magħrufa li kienu kkonċernati, kif ukoll lill-awtoritajiet Ċiniżi dwar il-bidu tar-rieżami tal-iskadenza u stednithom jipparteċipaw.
            
         
               (13)
            
            
               Il-partijiet interessati ngħataw l-opportunità li jagħtu l-fehmiet tagħhom bil-miktub u li jitolbu seduta ta' smigħ fil-limiti taż-żmien stabbiliti fin-Notifika tal-Bidu. Il-partijiet interessati kollha li talbuha, ingħataw seduta ta' smigħ mal-Kummissjoni u/jew mal-Uffiċjal tas-Seduta fil-proċedimenti kummerċjali. F'dan il-kuntest, ġew organizzati erba' seduti ta' smigħ mal-Uffiċjal tas-Seduta, fuq talba ta' xi produtturi tal-Unjoni, produtturi mill-Assoċjazzjoni Ewropea ta' Drappijiet Tekniċi u produtturi Ċiniżi.
            
         
      It-teħid ta' kampjuni
   
   (a)   It-teħid ta' kampjun tal-produtturi esportaturi fir-RPĊ
   
   
               (14)
            
            
               Fin-Notifika tal-Bidu, il-Kummissjoni ddikjarat li jaf tieħu kampjun tal-produtturi esportaturi, f'konformità mal-Artikolu 17 tar-Regolament bażiku.
            
         
               (15)
            
            
               Sabiex tiddeċiedi jekk it-teħid ta' kampjun kienx meħtieġ u, jekk iva, biex tagħżel kampjun, il-Kummissjoni talbet lit-13-il produttur esportatur kollha magħrufa fir-RPĊ sabiex jipprovdu l-informazzjoni speċifikata fin-Notifika tal-Bidu. Barra minn hekk, il-Kummissjoni talbet lill-Missjoni tar-Repubblika Popolari taċ-Ċina għall-Unjoni Ewropea sabiex tidentifika u/jew tikkuntattja produtturi esportaturi oħrajn, jekk hemm, li jistgħu jkunu interessati jipparteċipaw fl-investigazzjoni.
            
         
               (16)
            
            
               Ebda mill-produtturi esportaturi Ċiniżi ma pprovdew l-informazzjoni mitluba. L-awtoritajiet Ċiniżi ġew infurmati dwar in-nuqqas ta' kooperazzjoni.
            
         
               (17)
            
            
               Minkejja dan, il-produtturi esportaturi Ċiniżi li ma kkooperawx bagħtu kummenti li jikkontestaw il-korrettezza tat-talba u jopponu l-kontinwazzjoni tal-miżuri.
            
         (b)   Il-kampjunar tal-produtturi tal-Unjoni
   
   
               (18)
            
            
               Fin-Notifika tal-Bidu, il-Kummissjoni ħabbret li kienet għażlet kampjun proviżorju tal-produtturi tal-Unjoni. F'konformità mal-Artikolu 17(1) tar-Regolament bażiku, il-Kummissjoni għażlet il-kampjun fuq il-bażi tal-akbar volum rappreżentattiv ta' bejgħ u ta' produzzjoni, filwaqt li qieset ukoll il-firxa ġeografika. Il-kampjun preliminari kien jikkonsisti fi tliet produtturi tal-Unjoni. Il-Kummissjoni stiednet lill-partijiet interessati biex jikkummentaw fuq il-kampjun proviżorju. Il-produttur tal-Unjoni fil-kampjun Asglatex Ohorn GmbH, li ma kienx fost l-akbar produtturi iżda kkwalifikat bħala SME, ipprovda tweġiba tassew fqira għall-kwestjonarju li fuq kollox emfasizzat li xi informazzjoni tal-volum ipprovduta fil-kampjun fl-istadju qabel il-bidu u li fuq il-bażi tagħha ġie magħżul fil-kampjun riedet tiġi korretta. Barra minn hekk, indikat li verifika tal-informazzjoni tista' tkun problematika minħabba t-tluq tal-persunal li jħejji tweġiba. Għaldaqstant, il-Kummissjoni ddeċidiet li tibdel il-kampjun billi tibdel dan il-produttur tal-Unjoni bit-tielet l-ikbar produttur tal-Unjoni, Tolnatext Fonalfeldolgozo es Müszakiszovetgyarto Bt. Billi ma rċeviet ebda kumment dwar il-kampjun rivedut qabel id-data ta' skadenza, il-Kummissjoni kkonfermat li l-kampjun ġie rivedut. Il-kampjun finali kien jammonta għal iżjed minn 70 % tal-produzzjoni totali tal-Unjoni matul il-perjodu ta' investigazzjoni ta' rieżami u għalhekk tqies bħala li kien rappreżentattiv tal-industrija tal-Unjoni.
            
         (c)   It-teħid ta' kampjun ta' importaturi mhux relatati
   
   
               (19)
            
            
               Biex tiddeċiedi jekk it-teħid ta' kampjun kienx meħtieġ u, jekk iva, biex tagħżel kampjun, il-Kummissjoni staqsiet lill-importaturi mhux relatati kollha biex jipprovdu l-informazzjoni speċifikata fin-Notifika ta' Bidu.
            
         
               (20)
            
            
               Il-Kummissjoni kkuntattjat 28 importatur/utent magħrufa. Wieħed minnhom biss wieġeb għall-formola ta' kampjunar, għaldaqstant il-kampjun ma kienx meqjus meħtieġ.
            
         
      Il-kwestjonarji
   
   
               (21)
            
            
               Il-Kummissjoni bagħtet kwestjonarji lil tliet produtturi fil-pajjiż analogu li qed jikkoopera, it-tliet produtturi tal-Unjoni fil-kampjun, tliet importaturi mhux relatati u ħames utenti potenzjali fl-Unjoni.
            
         
               (22)
            
            
               Il-Kummissjoni rċeviet tweġibiet għall-kwestjonarju mingħand it-tliet produtturi tal-Unjoni fil-kampjun u mingħand tliet produtturi fil-pajjiżi analogi potenzjali (il-Kanada u l-Indja).
            
         
      Iż-żjarat ta' verifika
   
   
               (23)
            
            
               Il-Kummissjoni fittxet u vverifikat it-tagħrif kollu li qieset li kien meħtieġ għad-determinazzjoni tal-probabbiltà ta' kontinwazzjoni jew rikorrenza ta' dumping, l-probabbiltà ta' rikorrenza ta' dannu, u tal-interess tal-Unjoni. Iż-żjarat ta' verifika skont l-Artikolu 16 tar-Regolament bażiku saru fil-bini tal-kumpaniji li ġejjin:
               
                           (a)
                        
                        
                           Produtturi tal-Unjoni
                           
                                       —
                                    
                                    
                                       Saint Gobain Adfors cz S.r.o, Litomysl, ir-Repubblika Ċeka,
                                    
                                 
                                       —
                                    
                                    
                                       Tolnatext Fonalfeldolgozo es Müszakiszovetgyarto Bt., Tolna, l-Ungerija,
                                    
                                 
                                       —
                                    
                                    
                                       JSC Valmieras Stikla Skiedra, Valmiera, il-Latvja;
                                    
                                 
                     
                           (b)
                        
                        
                           Produttur fil-pajjiż analogu
                           
                                       —
                                    
                                    
                                       Saint-Gobain ADFORS Kanada Ltd, Midland, Ontario, il-Kanada.
                                    
                                 
                     
         
      Proċedura sussegwenti
   
   
               (24)
            
            
               Fis-26 ta' Ġunju 2017, il-Kummissjoni ddivulgat il-fatti u l-kunsiderazzjonijiet essenzjali li fuq il-bażi tagħhom kien maħsub li jitħassar id-dazju antidumping fis-seħħ (“id-divulgazzjoni”). Il-partijiet kollha ngħataw perjodu li fih setgħu jikkummentaw dwar id-divulgazzjoni. L-applikant għamel sottomissjoni bil-miktub li jesprimi l-fehmiet tiegħu dwar is-sejbiet tal-Kummissjoni. Fil-qosor, l-applikant ikkontesta l-konklużjoni preliminari tal-Kummissjoni li d-dannu ma kienx probabbli li jirrikorri kieku l-miżuri jitħallew jiskadu. Minflok, sostna li ż-żieda mistennija fl-importazzjonijiet tkun twassal għal rikorrenza ta' dannu materjali. Din il-parti talbet ukoll l-intervent tal-Uffiċjal tas-Seduta fil-proċedimenti kummerċjali (“l-Uffiċjal tas-Seduta”) u ppreżentat informazzjoni addizzjonali wara din is-seduta.
            
         
               (25)
            
            
               Wara analiżi bir-reqqa tal-informazzjoni disponibbli għall-Kummissjoni kif ikun informazzjoni ppreżentata wara l-divulgazzjoni, il-Kummissjoni aġġustat is-sejbiet tagħha. Fl-istadju tad-divulgazzjoni, il-Kummissjoni kienet tal-fehma li d-dannu ma kienx probabbli li jirrikorri, kieku l-miżuri jitħallew jiskadu. Madankollu, wara li qieset l-informazzjoni ppreżentata wara d-divulgazzjoni, il-Kummissjoni aċċettat il-pretensjoni tal-applikant li l-kwalità tal-prodott Ċiniż evolviet għal livell ekwivalenti għal dik tal-industrija tal-Unjoni. Din id-determinazzjoni ewlenija rriżultat fis-sejba ta' twaqqigħ tal-prezzijiet u tefa' dawl sinifikament differenti fuq l-analiżi tal-probabbiltà ta' rikorrenza ta' dannu.
            
         
               (26)
            
            
               Konsegwentement, fis-6 ta' Settembru 2017, il-Kummissjoni infurmat lill-partijiet kollha bil-fatti u l-kunsiderazzjonijiet essenzjali li fuq il-bażi tagħhom kien beħsiebha timponi dazju antidumping definittiv fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina (“id-divulgazzjoni addizzjonali”). Wara d-divulgazzjoni addizzjonali, il-Kummissjoni rċeviet kummenti minn partijiet differenti.
            
         
               (27)
            
            
               Il-produtturi Ċiniżi għarrfu bil-fehmiet tagħhom dwar is-sejbiet tal-Kummissjoni u l-evalwazzjoni ġenerali f'sottomissjoni bil-miktub. L-ewwel nett, il-produtturi Ċiniżi ddikjaraw li l-Kummissjoni kienet allegatament tbiddel il-metodoloġija użata fl-investigazzjoni oriġinali billi ma applikatx l-aġġustament tal-kwalità fil-kalkoli tagħha ta' twaqqigħ tal-prezzijiet fil-każ preżenti (ara l-premessa 97 hawn taħt). Billi din il-bidla allegata tirriżulta f'konklużjoni differenti dwar il-probabbiltà ta' rikorrenza ta' dannu jekk il-miżuri kontra l-RPĊ jitħallew jiskadu, il-produtturi Ċiniżi kkontestaw din il-konklużjoni. Barra minn hekk, innutaw ukoll li d-divulgazzjoni addizzjonali ma kienx fiha għadd ta' elementi li kienu preżenti fl-ewwel divulgazzjoni. Fl-aħħar nett, sostnew li l-Kummissjoni ma baqgħet titħalla tuża l-metodoloġija tal-pajjiż analogu minħabba li xorta kienet allegatament bidlet il-metodoloġija użata għad-determinazzjoni tal-valur normali meta mqabbel mal-investigazzjoni oriġinali.
            
         
               (28)
            
            
               L-applikant għarraf bil-fehmiet tiegħu jsostni li l-ftuħ tar-rieżami interim, kif issuġġerita mill-Kummissjoni fid-divulgazzjoni addizzjonali, jinħtieġ li jiġi kkunsidrat biss jekk il-produtturi esportaturi Ċiniżi jippreżentaw talba motivata sew għal tali rieżami. F'dan ir-rigward, il-Kummissjoni tfakkar li hija tista' tikkunsidra jekk ikunx xieraq li tniedi, ex officio, rieżami interim, biex eventwalment tiddetermina l-impatt tal-kwistjoni ta' kwalità dwar il-prezzijiet tal-esportazzjoni tal-prodott ikkonċernat, u għaldaqstant, dwar il-marġni tad-dumping tad-dannu, kif ukoll is-sitwazzjoni taż-żewġ gruppi ta' produtturi (dawk integrati vertikalment u l-produtturi l-oħra, imsejħa wkoll “nissieġa”, ara l-premessa 117) fid-dettall bil-ħsieb li tiżgura li l-indikaturi tal-prestazzjoni għal dawn il-produtturi mhumiex distorti bil-predominanza fil-kampjun ta' grupp wieħed fuq l-ieħor.
            
         
               (29)
            
            
               F'seduta ta' smigħ mas-servizzi tal-Kummissjoni wara d-divulgazzjoni addizzjonali, l-awtoritajiet Ċiniżi għamlu wkoll dikjarazzjoni li titlob li l-aġġustament imsemmi fil-premessa 97 hawn taħt jinħtieġ li jinżamm.
            
         
               (30)
            
            
               Il-kummenti ppreżentati mill-partijiet interessati tqiesu u fejn xieraq ittieħdu inkonsiderazzjoni.
            
         2.   IL-PRODOTT IKKONĊERNAT U PRODOTT SIMILI
   
   2.1.   Il-prodott ikkonċernat
   
   
               (31)
            
            
               Il-prodott ikkonċernat huma ċerti drappijiet b'malja miftuħa tal-fibri tal-ħġieġ, b'daqs ta' ċellula ta' aktar minn 1,8 mm kemm bħala tul u kif ukoll bħala wisa', u li jiżnu aktar minn 35 g/m2 mingħajr id-diski tal-fibri tal-ħġieġ, u joriġinaw fir-RPĊ (“il-prodott taħt rieżami”), li attwalment jaqgħu taħt il-kodiċijiet NM ex 7019 51 00 u ex 7019 59 00 (il-kodiċijiet TARIC 7019510019 u 7019590019).
            
         
               (32)
            
            
               Drappijiet b'malja miftuħa tal-fibri tal-ħġieġ jistgħu jinstabu f'daqsijiet ta' ċelloli u piżijiet għal kull metru kwadru differenti u jintużaw l-aktar bħala materjal tat-tisħiħ fil-qasam tal-kostruzzjoni (insulazzjoni termali esterna, tisħiħ tal-art, u tiswija tal-ħitan).
            
         2.2.   Prodott simili
   
   
               (33)
            
            
               L-investigazzjoni uriet li l-prodotti li ġejjin għandhom l-istess karatteristiċi fiżiċi u tekniċi bażiċi kif ukoll l-istess użi bażiċi:
               
                           —
                        
                        
                           il-prodott ikkonċernat
                        
                     
                           —
                        
                        
                           il-prodott manifatturat u mibjugħ mill-produttur magħżul fil-Kanada, li serva bħala pajjiż analogu,
                        
                     
                           —
                        
                        
                           il-prodott li ġie prodott u mibjugħ fl-Unjoni mill-industrija tal-Unjoni.
                        
                     
         
               (34)
            
            
               Il-Kummissjoni kkonkludiet li dawn il-prodotti kienu prodotti simili fis-sens tal-Artikolu 1(4) tar-Regolament bażiku.
            
         3.   IL-PROBABBILTÀ TA' KONTINWAZZJONI JEW RIKORRENZA TA' DUMPING
   
   3.1.   Kummenti preliminari
   
   
               (35)
            
            
               Skont l-Artikolu 11(2) tar-Regolament bażiku, il-Kummissjoni l-ewwel eżaminat jekk l-iskadenza tal-miżuri eżistenti tistax twassal biex id-dumping mir-RPĊ ikompli jew jerġa' jseħħ.
            
         
               (36)
            
            
               Ebda produttur esportatur Ċiniż ma kkoopera mal-investigazzjoni. Fin-nuqqas ta' kooperazzjoni mill-produtturi esportaturi fir-RPĊ, l-analiżi globali, inkluż il-kalkolu tad-dumping, kienet ibbażata fuq fatti disponibbli skont l-Artikolu 18 tar-Regolament bażiku. Għaldaqstant, il-probabbiltà ta' kontinwazzjoni ta' rikorrenza ta' dumping ġiet ivvalutata billi ntużat talba ta' rieżami ta' skadenza, flimkien ma' sorsi oħrajn ta' informazzjoni, bħal statistiċi tal-kummerċ dwar l-importazzjonijiet u l-esportazzjonijiet (l-Eurostat u d-dejta tal-esportazzjoni Ċiniża), it-tweġiba mingħand il-produttur ta' pajjiż analogu u l-kummenti ppreżentati mill-produtturi esportaturi Ċiniżi, kif ukoll evidenza ppreżentat mill-applikant.
            
         3.2.   Id-dumping ta' importazzjonijiet matul il-perjodu ta' investigazzjoni tar-rieżami
   
   (a)   Il-pajjiż analogu
   
   
               (37)
            
            
               Fin-Notifika ta' Bidu, il-Kummissjoni infurmat lill-partijiet interessati li hija qieset il-Kanada bħala pajjiż analogu possibbli u stiednet lill-partijiet biex jikkummentaw. Il-Kanada ntużat fl-investigazzjoni oriġinali bħala pajjiż analogu xieraq. Pajjiżi analogi potenzjali oħra msemmija fin-Notifika ta' Bidu kienu: il-Bangladesh, l-Indja, l-Indoneżja, il-Moldova, il-Filippini, it-Tajwan, it-Tajlandja, u t-Turkija.
            
         
               (38)
            
            
               Intbagħtu ittri lill-produtturi ġenwini kollha magħrufa ta' ċerti drappijiet b'malja miftuħa tal-fibri tal-ħġieġ fil-Bangladesh, fl-Indja, fil-Filippini u fit-Turkija, fejn intalbet il-kooperazzjoni tagħhom għar-rieżami u bi kwestjonarju tal-pajjiż analogu mehmuż. F'pajjiż fejn ebda produtturi ma kienu magħrufa, l-informazzjoni dwar produtturi ntalbet mingħand l-awtoritajiet nazzjonali. Waslu tweġibiet mingħand żewġ produtturi ġenwini fl-Indja.
            
         
               (39)
            
            
               Kienu biss żewġ produtturi ġenwini mill-Indja u produttur wieħed Kanadiż li offrew il-kooperazzjoni tagħhom.
            
         
      Għażla ta' pajjiż analogu
   
   
               (40)
            
            
               Fir-rigward tal-għażla bejn l-Indja u l-Kanada, il-Kummissjoni għażlet lill-Kanada għar-raġunijiet li ġejjin: (i) kif imsemmi hawn fuq, il-Kanada serviet bħala l-pajjiż analogu fl-investigazzjoni inizjali; (ii) il-volum ta' produzzjoni tal-produttur Kanadiż li kkoopera (bejn 20 miljun u 30 miljun metru kwadru) kien komparabbli mal-volumi ta' produzzjoni tal-(ikbar) produtturi Ċiniżi fil-kampjun fl-investigazzjoni oriġinali (volumi ta' produzzjoni bejn 23 miljun u 59 miljun metru kwadru). L-istruttura tal-kost u l-ekonomiji ta' skala fil-Kanada kienu għaldaqstant x'aktarx li jkunu aktar komparabbli ma' produtturi Ċiniżi. Minkejja n-nuqqas ta' koperazzjoni mill-esportaturi Ċiniżi f'dan il-każ, ma hemm ebda raġuni għala wieħed jemmen li dan ma għadux japplika. Għall-kuntrarju, iż-żewġ produtturi Indjani kienu iżgħar (produzzjoni bejn miljun u 5 miljun metru kwadru), u għaldaqstant ma kinux paragunabbli mal-produtturi Ċiniżi f'termini ta' struttura tal-kost u l-ekonomiji ta' skala; (iii) il-bejgħ domestiku tal-produttur Kanadiż kienu ikbar mill-bejgħ domestiku taż-żewġ produtturi Indjani li kkooperaw, meħuda flimkien, u għaldaqstant ipprovda bażi iktar rappreżentattiva biex jiġi stabbilit valur normali.
            
         
      Kummenti minn partijiet interessati dwar l-għażla tal-pajjiż analogu
   
   
               (41)
            
            
               Il-produtturi Ċiniżi kkummentaw, bħala l-ewwel linja tal-argument, li fil-fehma tagħhom il-Kummissjoni ma kinitx għadha tippermetti l-użu tal-metodoloġija tal-pajjiż analogu. F'każ li din il-metodoloġija tintuża xorta, u bħala t-tieni linja tal-argument, huma oġġezzjonaw għall-għażla tal-Kanada u talbu pajjiż analogu differenti għar-raġunijiet li ġejjin: (i) sejbiet ibbażati fuq produttur wieħed ikunu distorti; (ii) l-uniku produttur Kanadiż kien relatat ma' wieħed mill-produtturi tal-Unjoni li qed jippreżentaw l-ilment, u għaldaqstant l-entità Kanadiża setgħet adottat politiki speċifiċi ta' pprezzar u kkostjar fid-dawl tar-rieżami tal-iskadenza li kien se jiġi ppreżentat mill-kumpanija omm tagħha; (iii) kien hemm informazzjoni asimmetrika, billi l-applikant kellu aċċess għal dejta kunfidenzjali li għandha tkun ippreżentata mill-produttur relatat tiegħu mill-pajjiż analogu, filwaqt li l-produtturi Ċiniżi ma kellhomx.
            
         
               (42)
            
            
               Fir-rigward tal-ewwel linja ta' argumenti, dwar l-użu tal-metodoloġija ta' pajjiż analogu, il-Kummissjoni tinnota li l-produtturi esportaturi Ċiniżi kollha kellhom l-opportunità jippreżentaw formola ta' talba ta' TES (Trattament ta' Ekonomija tas-Suq) biex jippermettu kalkoli individwali ta' marġni ta' dumping. Ebda minn dawn l-esportaturi ma għamel użu minn dik il-possibbiltà. Għaldaqstant, skont l-Artikolu 2(7) tar-Regolament bażiku, il-valur normali ġie determinat fuq il-bażi ta' dejta minn pajjiż analogu. Għaldaqstant dan l-argument ġie rifjutat.
            
         
               (43)
            
            
               Fir-rigward tat-tieni linja ta' argumenti, dwar l-għażla tal-Kanada, il-Kummissjoni tinnota li l-Kanada, u l-istess produttur Kanadiż, kien diġà użat bħala pajjiż analogu u l-produttur ta' pajjiż analogu fl-investigazzjoni oriġinali. Billi l-produtturi esportaturi ma ssostanzjaw xejn minn dak li sostnew kontra l-għażla tal-Kanada, il-Kummissjoni qieset li l-għażla tal-Kanada kienet għadha xierqa. Il-Kanada, kif imsemmi fil-premessa 40 hawn fuq, f'kull każ, kienet iktar xierqa f'termini ta' volumi ta' produzzjoni u bejgħ domestiku, biż-żewġ fatturi jiddeterminaw l-istabbiliment tal-valur normali. Fl-aħħar nett, m'hemm ebda ostaklu legali għall-għażla ta' pajjiż analogu bi produttur wieħed li kkoopera, anki jekk dak il-produttur ikun relatat ma' produttur tal-Unjoni. F'kull każ, il-Kummissjoni żgurat li d-dejta pprovduta mill-produttur Kanadiż kienet ta' min joqgħod fuqha. Għaldaqstant il-Kummissjoni rrifjutat dak li sostnew il-produtturi esportaturi.
            
         
               (44)
            
            
               B'segwitu għad-divulgazzjoni addizzjonali, il-produtturi esportaturi Ċiniżi rrepetew l-argument tagħhom li l-Kummissjoni ma kinitx tista' aktar tuża' l-metodoloġija tal-pajjiż analogu. Sostnew li l-Kummissjoni bidlet il-metodu ta' analiżi tagħha f'aspetti oħra, b'mod notevoli fir-rigward tal-aġġustament ta' kwalità, u għaldaqstant jinħtieġ li l-Kummissjoni tibdel ukoll il-metodu ta' analiżi tagħha fejn tidħol il-metodoloġija b'pajjiż analogu.
            
         
               (45)
            
            
               Għal darb'oħra, il-Kummissjoni rrifjutat dan l-argument. Il-metodoloġija b'pajjiż analogu kienet permissibbli għar-raġunijiet imsemmija fil-premessa 42 hawn fuq. Barra minn hekk, il-valutazzjoni tal-Kummissjoni tal-aġġustament tal-kwalità hija kwistjoni li mhix relatata mal-għażla tal-pajjiż analogu.
            
         
               (46)
            
            
               B'hekk il-Kummissjoni kkonkludiet, bħal ma ġara fl-investigazzjoni oriġinali, li l-Kanada hija pajjiż analogu xieraq skont l-Artikolu 2(7)(a) tar-Regolament bażiku.
            
         (b)   Il-valur normali
   
   
               (47)
            
            
               L-informazzjoni riċevuta mingħand il-produttur li kkoopera fil-pajjiż analogu ntużat bħala bażi għad-determinazzjoni tal-valur normali.
            
         
               (48)
            
            
               Skont l-Artikolu 2(2) tar-Regolament bażiku, il-Kummissjoni l-ewwel eżaminat jekk il-volum totali tal-bejgħ domestiku tal-prodott simili lil klijenti indipendenti magħmul mill-produttur li kkoopera fil-Kanada kienx rappreżentattiv meta mqabbel mal-volum totali mir-RPĊ għall-Unjoni, jiġifieri jekk il-volum totali ta' tali bejgħ domestiku kienx jirrappreżenta mill-inqas 5 % tal-volum totali tal-bejgħ f'esportazzjoni tal-prodott ikkonċernat lejn l-Unjoni. Fuq din il-bażi, instab li l-bejgħ domestiku fil-pajjiż analogu kien rappreżentattiv.
            
         
               (49)
            
            
               Sussegwentement, il-Kummissjoni eżaminat għall-produttur tal-pajjiż analogu jekk kull tip ta' prodott simili li kien jinbiegħ fis-suq domestiku setax jitqies li kien qiegħed jinbiegħ fl-andament ordinarju tal-kummerċ skont l-Artikolu 2(4) tar-Regolament bażiku. Dan sar billi għal kull tip ta' prodott ġie stabbilit il-proporzjon tal-bejgħ bi qligħ lil klijenti indipendenti fis-suq domestiku matul il-perjodu tal-investigazzjoni. It-tranżazzjonijiet tal-bejgħ tqiesu bħala profittabbli meta l-prezz unitarju kien ugwali jew ogħla mill-ispiża tal-produzzjoni. B'hekk ġie determinat il-kost tal-produzzjoni ta' kull tip ta' prodott tal-produttur Kanadiż matul il-perjodu ta' investigazzjoni.
            
         
               (50)
            
            
               Fejn il-volum tal-bejgħ ta' tip ta' prodott, mibjugħ bi prezz tal-bejgħ nett daqs jew ogħla mill-kost tal-produzzjoni kkalkulat, kien jirrappreżenta aktar minn 80 % tal-volum tal-bejgħ totali ta' dak it-tip, u fejn il-prezz tal-bejgħ medju ponderat ta' dak it-tip kien daqs jew ogħla mill-kost tal-produzzjoni, il-valur normali kien ibbażat fuq il-prezz domestiku effettiv. Dan il-prezz kien ikkalkulat bħala medja ponderata tal-prezzijiet tal-bejgħ domestiku kollu ta' dak it-tip, li sar matul il-perjodu tal-investigazzjoni. Fil-każijiet l-oħra kollha, il-valur normali kien jiġi stabbilit b'konformità mal-Artikolu 2(3) u (6) tar-Regolament bażiku billi mal-kost medju tal-manifattura tat-tip ta' prodott rilevanti jiżdiedu l-kostijiet SG&A mġarrba u l-profitt realizzat fuq is-suq Kanadiż tul il-perjodu ta' investigazzjoni.
            
         
               (51)
            
            
               L-investigazzjoni oriġinali uriet li, għall-fini tal-paragun ta' prezzijiet, kien hemm differenzi bejn il-prodott li kienu qed jaffettwaw il-prezzijiet imsemmija, inkluża l-kwalità tal-inputs għall-produzzjoni tal-prodott konċernat fiċ-Ċina. Dan irriżulta fi fluttwazzjonijiet kbar tal-prezzijiet mitluba mill-produtturi esportaturi Ċiniżi meta jesportaw il-prodott konċernat lejn l-Unjoni. Madankollu, kif stipulat fil-premessi minn 97 sa 103 hawn taħt, l-applikanti ppreżentaw evidenza li din id-distinzjoni ewlenija sadanittant kienet sparixxiet u li l-produtturi Ċiniżi kienu mxew għal tipi ta' prodott ta' kwalità ogħla meta jesportaw lejn l-Unjoni.
            
         
               (52)
            
            
               Għaldaqstant, meta jiġi ddeterminat il-valur normali, il-Kummissjoni użat żewġ xenarji ta' kalkolu: xenarju 1, jitqies il-prodott paragunabbli kollha prodotti u mibjugħa mill-produttur mill-pajjiż analogu, u xenarju 2, jitqies biss l-irħas tip ta' prodott, li x'aktarx jikkorrispondi wkoll għall tipi ta' prodott ta' kwalità inqas. Fil-każ tal-aħħar, il-valur normali ġie bbażat biss fuq il-prezz domestiku effettiv, li ġie kkalkolat bħala prezz medju tal-bejgħ domestiku li sar matul il-perjodu tal-investigazzjoni ta' rieżami. Fil-każ ta' qabel, iktar minn nofs il-valuri normali ġew ibbażati fuq prezzijiet domestiċi effettivi u l-bqija kien kostrutt, jew minħabba t-80 % limitu massimu u/jew ir-rekwiżit ta' profittabbiltà kif imsemmi fil-premessa 50 hawn fuq ma ntlaħqux jew ma kien hemm ebda bejgħ domestiku ta' tip ta' prodott partikulari.
            
         
               (53)
            
            
               Waqt il-perjodu ta' investigazzjoni ta' rieżami, il-produttur mill-pajjiż analogu pproduċa l-firxa sħiħa ta' kwalitajiet ta' prodotti u anki xi prodotti b'valur miżjud għoli għal swieq żgħar li ma kienux tqiesu għall-kalkoli tad-dumping.
            
         
               (54)
            
            
               Kif indikata fil-premessi minn 59 sa 60 hawn taħt, dawn iż-żewġ xenarji ta' kalkolu taw riżultati differenti ta' marġni ta' dumping.
            
         (c)   Il-prezz tal-esportazzjoni
   
   
               (55)
            
            
               Kif iddikjarat fil-premessa 16), il-produtturi esportaturi Ċiniżi ma kkooperawx fl-investigazzjoni. Għalhekk, il-prezz tal-esportazzjoni ġie stabbilit fuq il-bażi tal-aħjar informazzjoni disponibbli, skont l-Artikolu 18 tar-Regolament bażiku.
            
         
               (56)
            
            
               Il-prezz CIF fil-fruntiera tal-Unjoni ġie stabbilit fuq il-bażi tal-istatistiki jinsab fuq Eurostat.
            
         (d)   Il-paragun u l-aġġustamenti
   
   
               (57)
            
            
               Il-Kummissjoni pparagunat l-valur normali (fuq il-bażi fuq xenarju ta' kalkolu 1 jew 2, kif stipulat fil-premessa 52 hawn fuq) u l-prezz ta' esportazzjoni fuq bażi ta' kif joħroġ mill-fabbrika. Fejn iġġustifikat mill-ħtieġa li jiġi żgurat paragun ġust, il-Kummissjoni aġġustat il-valur normali u l-prezz tal-esportazzjoni għal differenzi li jaffettwaw il-prezzijiet u l-komparabbiltà tal-prezzijiet skont l-Artikolu 2(10) tar-Regolament bażiku.
            
         
               (58)
            
            
               Dwar il-prezzijiet domestiċi tal-produttur tal-pajjiż analogu, saru aġġustamenti għall-ispejjeż tat-trasport domestiku u għall-kostijiet tal-ippakkjar, fejn xieraq, għal ribassi u għal skontijiet. L-impatt totali tal-aġġustamenti kien ta' [5-10 %] tal-valur totali tal-fattura. L-aġġustamenti korrispondenti saru lill-kostijiet tal-produzzjoni. Fir-rigward tal-prezzijiet tal-esportazzjoni, il-valur kif joħroġ mill-fabbrika ddeterminat bit-tnaqqis mill-prezz CIF fil-fruntiera tal-Unjoni, tal-ispejjeż għat-trasport, għall-assigurazzjoni, għall-immaniġġar u għal provvedimenti oħra, kif ikkalkulati fl-investigazzjoni oriġinali ([5-10 %] tal-valur tal-fattura).
            
         (e)   Il-marġni ta' dumping
   
   
               (59)
            
            
               Fuq il-bażi ta' dan ta' hawn fuq, meta jitqies il-prodotti kollha paragunabbli prodotti u mibjugħa mill-produttur tal-pajjiż analogu skont xenarju 1 (ara l-premessa 52 hawn fuq), il-marġni ta' dumping ikkalkulat espress bħala perċentwal tal-prezz nett, ħieles fil-fruntiera tal-Unjoni, qabel id-dazju, kien 205,5 %. Madankollu, kif indikat hawn fuq, dan il-kalkolu inkluda l-prodotti paragunabbli kollha prodotti u mibjugħa mill-produttur tal-pajjiż analogu. Partikolarment fid-dawl tan-nuqqas ta' kooperazzjoni mill-produtturi esportaturi, ma kienx ċar jekk it-tipi ta' prodott tal-produttur mill-pajjiż analogu kienux jaqblu ma' dawk esportati mill-produtturi esportaturi Ċiniżi lill-Unjoni.
            
         
               (60)
            
            
               Anki meta wieħed jikkunsidra biss l-irħas tip ta' prodott li kien prodott u mibjugħ mill-produttur mill-pajjiż analogu, skont xenarju 2 (ara l-premessa 52 hawn fuq), il-marġni ta' dumping instab li kien għadu sinjifikanti f'livell ta' 35,1 %.
            
         
               (61)
            
            
               Il-Kummissjoni ppruvat ukoll twettaq kalkolu ta' marġni ta' dumping fuq tip ta' prodott b'tip ta' prodott. Madankollu, minħabba n-nuqqas ta' kooperazzjoni mill-produtturi esportaturi Ċiniżi u għaldaqstant in-nuqqas ukoll ta' dejta reali Ċiniża tat-tip ta' prodott, dan tqies impossibbli għall-perjodu ta' investigazzjoni ta' rieżami ta' skadenza. Madankollu, minħabba li l-Kummissjoni kienet għadha f'pussess tad-dejta tat-tip ta' prodott mill-investigazzjoni oriġinali, il-Kummissjoni użat din id-dejta sabiex twettaq it-tielet kalkolu pro forma ta' marġni ta' dumping sabiex tikkonferma jew ix-xenarju ta' kalkolu ta' marġni ta' dumping 1 jew 2.
            
         
               (62)
            
            
               Dak it-tielet kalkolu ta marġni ta' dumping bejn 35,7 % u 46,4 %. Filwaqt li dan it-tielet kalkolu wera li d-dumping għadu jeżisti għall-esportazzjoni tal-prodott konċernat lejn l-Unjoni, il-Kummissjoni ddeċidiet li — lil hinn mis-sejba ta' dak id-dumping — iċ-ċifri nfushom li rriżultaw minn dan il-kalkolu mhumiex ta' min joqgħod fuqhom. Dan kien minħabba li l-investigazzjoni ma sabet ebda evidenza li t-taħlita tat-tip ta' prodott għall-esportazzjoni lejn l-Unjoni baqgħet l-istess sa mill-investigazzjoni oriġinali. Tabilħaqq, u kif stipulat fil-premessi minn 97 sa 103 hawn taħt, l-applikanti ppreżentaw evidenza li l-produtturi esportaturi Ċiniżi sadanittant kienu mxew lejn tipi ta' prodotti b'valur miżjud ogħla skont il-progress teknoloġiku tagħhom. B'konsegwenza ta' dan, din is-simulazzjoni tirrappreżenta l-inqas stima possibbli ta' marġni ta' dumping billi tiffoka relattivament iktar fuq l-irħas tipi ta' prodott tal-passat. Barra minn hekk, kif imsemmi fil-premessa 5 hawn fuq, ċerti tipi ta' prodott instabu li kienu ftit modifikati sabiex jevitaw il-miżuri. L-ebda waħda miż-żewġ sejbiet ma kienu diskreditati b'evidenza għall-kuntrarju mill-esportaturi produtturi Ċiniżi.
            
         
               (63)
            
            
               B'konsegwenza ta' dan ta' hawn fuq, il-Kummissjoni ddeċidiet li l-kalkolu ta' marġni ta' dumping li twettaq f'xenarju 2 (instab marġni ta' dumping ta' 35,1 %) jirrappreżenta l-istima l-iktar baxxa possibbli ta' marġni ta' dumping effettivi fin-nuqqas ta' dejta reali mill-produtturi esportaturi Ċiniżi tal-prodott konċernat.
            
         
               (64)
            
            
               Għalhekk, il-Kummissjoni kkonkludiet li f'kull każ, il-produtturi esportaturi Ċiniżi komplew jesportaw il-prodott ikkonċernat lejn l-Unjoni bi prezzijiet oġġett ta' dumping matul il-perjodu ta' investigazzjoni ta' rieżami.
            
         3.3.   L-evidenza tal-probabbiltà ta' rikorrenza ta' dumping
   
   
               (65)
            
            
               Il-Kummissjoni analizzat ukoll jekk kienx hemm il-probabbiltà ta' kontinwazzjoni tad-dumping jekk il-miżuri fis-seħħ jitħallew jiskadu. Meta għamlet dan, hi xtarret l-imġiba tal-esportaturi Ċiniżi fi swieq oħra, il-kapaċità tal-produzzjoni u l-kapaċità żejda Ċiniża, u l-attraenza tas-suq tal-Unjoni.
            
         3.3.1.   Esportazzjonijiet lejn pajjiżi terzi
   
   
               (66)
            
            
               Fin-nuqqas ta' kooperazzjoni mill-produtturi esportaturi Ċiniżi, ma kienx hemm informazzjoni preċiża dwar il-prezz tal-esportazzjoni mir-RPĊ lejn il-pajjiżi l-oħra. Id-dejta dwar il-prezzijiet mill-istatistiki dwar l-esportazzjoni taċ-Ċina kienet tikkonċerna ambitu usa' tal-prodott, iżda xorta waħda sar riferiment għaliha mill-applikant u mill-produtturi esportaturi Ċiniżi fis-sottomissjonijiet tagħhom, b'konklużjonijiet opposti. Barra minn hekk, it-taħlita tal-prodott tal-esportazzjonijiet lejn il-pajjiżi terzi ma setgħetx tkun magħrufa, u b'hekk kien impossibbli għall-Kummissjoni li tiddetermina l-livell tal-prezz komparabbli tal-esportazzjonijiet Ċiniżi lejn swieq oħra.
            
         
               (67)
            
            
               Konsegwentement, il-Kummissjoni kkunsidrat li l-evidenza pprovduta mill-applikant fil-forma ta' dejta statistika li tirreferi għal ambitu usa' tal-prodott, ma kinitx tippermetti li tinsilet konklużjoni dwar jekk kienx hemm dumping fi swieq oħra jew le.
            
         3.3.2.   Il-kapaċità ta' produzzjoni u l-kapaċità żejda fir-RPĊ
   
   
               (68)
            
            
               Fin-nuqqas ta' kooperazzjoni mill-produtturi esportaturi Ċiniżi, id-determinazzjoni tal-kapaċità żejda fir-RPĊ kienet ibbażata fuq studju kkummissjonat mill-applikant u ġiet inkluża mat-talba ta' rieżami ta' skadenza. Imbagħad l-applikant ippreżenta verżjoni aġġornata tal-istudju.
            
         
               (69)
            
            
               Skont l-istudju oriġinali, il-kapaċità totali fir-RPĊ kienet ta' 1 840 miljun metru kwadru, filwaqt li l-volum tal-produzzjoni kien ta' 1 390 miljun metru kwadru, u b'hekk jifdal kapaċità żejda kbira ta' 450 miljun metru kwadru. Skont il-verżjoni aġġornata, il-kapaċità totali fir-RPĊ kienet ta' 2 295 miljun metru kwadru, u l-volum tal-produzzjoni kien ta' 1 544 miljun metru kwadru, u b'hekk jifdal kapaċità żejda saħansitra ikbar ta' 751 miljun metru kwadru. Billi realistikament ma setgħetx tinkiseb rata ta' użu tal-kapaċità ta' 100 %, l-applikant innifsu qies li rata massima ta' użu ta' bejn 85 % u 90 % tkun iktar adegwata. Fuq il-bażi tal-istima iktar konservattiva ta' rata ta' użu tal-kapaċità ta' 85 %, il-kapaċità żejda disponibbli tkun ta' 406 miljun metru kwadru. Meta mqabbel, il-konsum totali tal-Unjoni kien ta' 714-il miljun metru kwadru fil-perjodu tal-investigazzjoni ta' rieżami, u b'hekk jindika kapaċità żejda sinifikanti li tkun disponibbli biex tiġi allokata lejn is-suq tal-Unjoni, li kieku l-miżuri kellhom jitħallew jiskadu.
            
         
               (70)
            
            
               Il-produtturi esportaturi Ċiniżi kkontestaw l-affidabbiltà tal-istudju u talbu lill-Kummissjoni tinjorah. L-ewwel, huma sostnew li n-nuqqas ta' verżjoni miftuħa sinifikanti tal-istudju ma ppermettilhomx jikkummentaw. It-tieni, huma indikaw li l-espert li kien ikkumpila l-istudju ma kienx imparzjali minħabba r-rabtiet tiegħu mal-industrija tal-Unjoni. It-tielet, allegaw li kull kapaċità żejda kienet se tiġi assorbita mid-domanda domestika dejjem tikber fir-RPĊ, kif suġġerit minn kwotazzjoni f'artiklu f'rivista speċjalizzata li rreferiet għat-tkabbir qawwi tas-settur tal-kostruzzjoni fir-RPĊ (10).
            
         
               (71)
            
            
               Fir-rigward tal-ewwel asserzjoni mill-produtturi esportaturi Ċiniżi, il-Kummissjoni indikat li verżjoni miftuħa tal-istudju aġġornat kienet ġiet inkluża fil-fajl miftuħ. Il-Kummissjoni sabet din il-verżjoni sinifikattiva, tippermetti lill-produtturi esportaturi Ċiniżi jagħmlu kummenti aktar dettaljati u jippreżentaw evidenza sostanzjata li tirribatti d-dikjarazzjonijiet u l-konklużjonijiet tal-istudju. F'kull każ, il-produtturi esportaturi Ċiniżi ma speċifikawx liem parti mill-verżjoni miftuħa tal-istudju ma kinitx sinifikattiva biżżejjed għalihom biex jikkummentaw dwarha. Dan l-argument għaldaqstant kien irrifjutat.
            
         
               (72)
            
            
               Fir-rigward tat-tieni asserzjoni, il-Kummissjoni indikat li fin-nuqqas ta' kooperazzjoni mir-RPĊ u ta' xi informazzjoni alternattiva dettaljata rigward il-kapaċità pprovduta mill-produtturi esportaturi Ċiniżi, il-Kummissjoni qieset li l-istudju kkostitwixxa l-aħjar fatt disponibbli. Il-Kummissjoni anqas ma setgħet tirkupra informazzjoni li tpoġġi l-istudju f'dubju.
            
         
               (73)
            
            
               Fir-rigward tat-tielet asserzjoni, il-Kummissjoni qablet li sehem mill-kapaċità tal-produzzjoni jista' jintuża biex jaqdi d-domanda domestika li qed tikber. Madankollu, il-produtturi esportaturi ma pprovdewx ċifra tal-konsum domestiku fir-RPĊ li tista' ssostni l-asserzjoni tagħhom li ż-żieda ppjanata fid-domanda domestika se tassorbi l-kapaċità żejda sħiħa. L-investigazzjoni tal-Kummissjoni ma ġġeneratx tali ċifra. Huwa x'aktarx ukoll li parti minn din il-kapaċità żejda tkun esportata lejn pajjiżi terzi, mhux biss lejn l-Unjoni.
            
         
               (74)
            
            
               Għaldaqstant, il-Kummissjoni kkonkludiet li, anki wara kunsiderazzjoni tad-domanda domestika attwali fir-RPĊ, il-kapaċità żejda massima li tista' tkun mistennija li tiġi allokata lejn is-suq tal-Unjoni kienet tilħaq massimu ta' 406 miljun metru kwadru, li kieku l-miżuri kellhom jitħallew jiskadu. Madankollu, x'aktarx li fil-futur, parti minn dik il-kapaċità żejda tkun assorbita wkoll minn żied fil-konsum domestiku Ċiniż u parti minnha tinbiegħ ukoll fi swieq ta' esportazzjoni li mhumiex fl-Unjoni, iżda kif indikat fil-premessi 66 u 67 hawn fuq, ebda informazzjoni ma waslet li tikkonferma dan minn partijiet interessati jew skoperta mill-Kummissjoni nnifisha.
            
         
               (75)
            
            
               Wara d-divulgazzjoni addizzjonali, il-produtturi esportaturi Ċiniżi komplew jikkontestaw is-sejbiet rigward il-kapaċità żejda. Sostnew li l-valutazzjoni ta' kapaċità żejda kienet ibbażata fuq sempliċi suppożizzjonijiet u mhux appoġġata minn evidenza pożittiva. Huma sostnew li l-istudju ppreżentat mill-applikant jagħti s-siti web żbaljati għal żewġ produtturi esportaturi Ċiniżi, u li l-kapaċità ta' produttur Ċiniż ieħor kien irrappurtata li hija ta' 129 miljun metri kwadru, mentri l-kapaċità kienet ta' 60 miljun metru kwadru.
            
         
               (76)
            
            
               Il-Kummissjoni indikat li fin-nuqqas ta' kooperazzjoni mir-RPĊ, il-valutazzjoni ta' kapaċità żejda kien ibbażata fuq l-aħjar fatti disponibbli, kif spjegat fi premessa 72. Il-Kummissjoni indikat li l-kapaċità żejda kien stmata li hi l-aktar l-aktar 406 miljun metru kwadru u li xi proporzjon tal-kapaċità żejda se jiġi assorbit mill-konsum domestiku Ċiniżi u minn swieq ta' esportazzjoni barra l-Unjoni, kif spjegat fi premessa 74). Il-produtturi esportaturi Ċiniżi ma kkontestawx l-istimi ta' kapaċità taż-żewġ produtturi Ċiniżi bl-indirizz web allegatament ħażin. Il-Kummissjoni kkunsidrat li, anki jekk l-argumenti tal-produtturi Ċiniżi kienu korretti, bidla fl-istima tal-kapaċità ma kinitx se twaqqa' fid-dubju s-sejba globali li kien hemm kapaċità żejda sinifikanti fiċ-Ċina. Tabilħaqq, anki jekk il-kapaċità effettiva tat-tielet produttur Ċiniżi msemmi kien 60 miljun metru kwadru, kif allegat, u anki jekk l-istimi ta' kapaċità għaż-żewġ produtturi Ċiniżi l-oħra kienu bbażati fuq siti web ħżiena, il-kapaċità żejda stmata totali fiċ-Ċina xorta tkun tirrappreżenta kważi 50 % tal-konsum tal-Unjoni.
            
         3.3.3.   L-attraenza tas-suq tal-Unjoni
   
   
               (77)
            
            
               Fin-nuqqas ta' kooperazzjoni mir-RPĊ u ta' fatturi Ċiniżi għal swieq oħra, ma kienx hemm disponibbli informazzjoni preċiża dwar il-prezz tal-esportazzjoni u dwar it-taħlita tal-prodott mir-RPĊ lejn pajjiżi oħra. Għaldaqstant, kien impossibbli għall-Kummissjoni li tiddetermina l-attraenza tal-livell tal-prezz fl-Unjoni meta mqabbla ma' swieq oħra ta' esportazzjoni.
            
         
               (78)
            
            
               Madankollu, kif stabbilit wara d-divulgazzjoni addizzjonali, il-kalkoli tat-twaqqigħ tal-prezz urew li l-prezzijiet medji milħuqa mill-produtturi tal-Unjoni fis-suq tal-Unjoni kienu aktar sew mill-prezzijiet ta' importazzjoni Ċiniż tul il-perjodu ta' investigazzjoni ta' rieżami. Fuq il-bażi ta' hekk, jista' jiġi stabbilit li l-livell ta' prezz fis-suq tal-Unjoni huwa attraenti għall-produtturi esportaturi Ċiniżi.
            
         
               (79)
            
            
               Barra minn hekk, il-Kummissjoni qieset li l-attraenza tas-suq tal-Unjoni ntweriet (i) mil-livell tal-penetrazzjoni tas-suq Ċiniż qabel l-impożizzjoni tal-miżuri (sehem mis-suq ta' 51 % matul il-perjodu ta' investigazzjoni tal-investigazzjoni oriġinali (11)) u (ii) mill-eżistenza ta' diversi prattiki ta' ċirkomvenzjoni, kif spjegat fil-premessi minn 2 sa 5.
            
         
               (80)
            
            
               Għaldaqstant, il-Kummissjoni kkonkludiet li s-suq tal-Unjoni jibqa' attraenti għall-produtturi esportaturi Ċiniżi.
            
         3.3.4.   Il-konklużjoni dwar il-probabbiltà tar-rikorrenza ta' dumping
   
   
               (81)
            
            
               Fuq il-bażi ta' dan ta' hawn fuq, il-Kummissjoni kkonkludiet li fid-dawl tal-kapaċità żieda sinifikanti fiċ-Ċina u l-attraenza tas-suq tal-Unjoni kien hemm probabbiltà ta' rikorrenza ta' dumping jekk il-miżuri attwali jitħallew jiskadu.
            
         4.   IL-PROBABBILTÀ TAR-RIKORRENZA TA' DANNU
   
   4.1.   Id-definizzjoni tal-Industrija tal-Unjoni u tal-produzzjoni tal-Unjoni
   
   
               (82)
            
            
               Matul il-perjodu tal-investigazzjoni ta' rieżami, il-prodott simili kien manifatturat minn 22 produttur magħruf. Dawn jikkostitwixxu l-“industrija tal-Unjoni” fis-sens tal-Artikolu 4(1) tar-Regolament bażiku.
            
         
               (83)
            
            
               Il-produzzjoni totali tal-Unjoni kienet stabbilita għal 694 633 582 metru matul il-perjodu tal-investigazzjoni tar-rieżami. Il-kumpaniji li appoġġaw it-talba għal rieżami kienu jirrappreżentaw aktar minn 80 % tal-produzzjoni totali tal-Unjoni fil-perjodu ta' investigazzjoni tar-rieżami. Kif indikat fil-premessa 18, il-produtturi tal-Unjoni fil-kampjun irrappreżentaw aktar minn 70 % tal-produzzjoni totali tal-Unjoni tal-prodott simili.
            
         4.2.   Il-konsum fl-Unjoni
   
   
               (84)
            
            
               Il-Kummissjoni stabbilixxiet il-konsum tal-Unjoni billi kkalkulat flimkien il-volum tal-bejgħ tal-industrija tal-Unjoni fis-suq tal-Unjoni u l-importazzjonijiet mill-pajjiżi kollha abbażi tal-bażi ta' dejta tal-Artikolu 14(6) (12).
            
         
               (85)
            
            
               Il-Kummissjoni tosserva li l-partijiet interessati, u b'mod partikolari l-applikant, użaw dejta tal-Eurostat dwar l-importazzjonijiet għal kodiċijiet sħaħ bi tmien figuri biex jiġi stmat il-volum tal-importazzjonijiet mir-RPĊ u minn pajjiżi oħra. Madankollu, dawn il-kodiċijiet jinkludu wkoll prodotti mhux koperti mill-investigazzjoni. Kif intqal iktar 'il fuq, il-Kummissjoni użat dejta dwar l-importazzjonijiet mill-bażi ta' dejta tal-Artikolu 14(6) li tikkonċerna biss importazzjonijiet tal-prodott investigat u, għalhekk, il-volum tal-importazzjonijiet u, konsegwentement, il-konsum stmat tal-Unjoni huma iktar preċiżi milli li kieku ntużat id-dejta tal-Eurostat tal-kodiċijiet sħaħ bi tmien figuri.
            
         
               (86)
            
            
               Il-konsum tal-Unjoni żviluppa kif ġej:
               
                  Tabella 1
               
               
                  Il-konsum tal-Unjoni
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Konsum totali tal-Unjoni (metri kwadri)
                        
                        
                           590 716 421 
                        
                        
                           602 113 728 
                        
                        
                           687 901 767 
                        
                        
                           714 430 620 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              116
                           
                        
                        
                           
                              121
                           
                        
                     
                           
                              Sors: Tweġibiet ivverifikati għall-kwestjonarji u d-dejta tal-applikant, il-bażi ta' dejta tal-Artikolu 14(6).
                        
                     
         
               (87)
            
            
               Matul il-perjodu kkunsidrat, il-konsum tal-Unjoni żdied kull sena b'21 % b'kollox. It-tkabbir b'saħħtu fil-konsum jirrifletti l-irkupru ġenerali fis-settur tal-kostruzzjoni u d-domanda qawwija għal materjali ta' iżolament termali estern, li hu prodott downstream li juża drappijiet b'malja miftuħa tal-fibri tal-ħġieġ. Il-konsum tal-Unjoni għal drappijiet b'malja miftuħa tal-fibri tal-ħġieġ hu mbassar li se jikber fis-snin li ġejjin.
            
         4.3.   L-importazzjonijiet mill-pajjiż ikkonċernat
   
   4.3.1.   Il-volum u s-sehem mis-suq tal-importazzjonijiet mill-pajjiż ikkonċernat
   
   
               (88)
            
            
               L-importazzjonijiet mir-RPĊ lejn l-Unjoni żviluppaw kif ġej:
               
                  Tabella 2
               
               
                  Il-volum tal-importazzjoni u s-sehem mis-suq
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Il-Volum ta' importazzjonijiet mill-pajjiż ikkonċernat (metri kwadri)
                        
                        
                           19 684 666 
                        
                        
                           21 047 165 
                        
                        
                           11 547 563 
                        
                        
                           8 422 681 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              59
                           
                        
                        
                           
                              43
                           
                        
                     
                           Sehem mis-suq
                        
                        
                           3,33 %
                        
                        
                           3,50 %
                        
                        
                           1,68 %
                        
                        
                           1,18 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              105
                           
                        
                        
                           
                              50
                           
                        
                        
                           
                              35
                           
                        
                     
                           Volum tal-importazzjonijiet mill-pajjiżi soġġetti għal miżuri antiċirkomvenzjoni (13) (metri kwadri)
                        
                        
                           20 442 728 
                        
                        
                           1 976 003 
                        
                        
                           2 145 297 
                        
                        
                           1 118 317 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              10
                           
                        
                        
                           
                              10
                           
                        
                        
                           
                              5
                           
                        
                     
                           Sehem mis-suq
                        
                        
                           3,46 %
                        
                        
                           0,33 %
                        
                        
                           0,31 %
                        
                        
                           0,16 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              9
                           
                        
                        
                           
                              9
                           
                        
                        
                           
                              5
                           
                        
                     
                           
                              Sors: Il-bażi ta' dejta tal-Artikolu 14(6).
                        
                     
         
               (89)
            
            
               Matul il-perjodu kkunsidrat il-volum tal-importazzjonijiet fl-Unjoni mir-RPĊ naqas b'57 %. Għall-ewwel żdied bejn l-2013 u l-2014 b'7 %, iżda mbagħad naqas ħafna b'45 % bejn l-2014 u l-2015, u baqa' baxx sa tmiem il-perjodu ta' investigazzjoni ta' rieżami. Is-sehem mis-suq Ċiniż segwa din ix-xejra, għall-ewwel żdied mill-2013 sal-2014 u imbagħad naqas drastikament l-ewwel għal 1,68 % matul l-2014, imbagħad għal 1,18 % tul il-perjodu ta' investigazzjoni ta' rieżami mill-għoli ta' 3,50 % fl-2014. It-tnaqqis fis-sehem mis-suq kien ikbar mit-tnaqqis fil-volum tal-importazzjonijiet minħabba l-konsum dejjem ikbar tal-Unjoni.
            
         
               (90)
            
            
               Fid-dawl tal-miżuri kontra ċ-ċirkomvenzjoni fis-seħħ u tal-asserzjoni tal-applikant li jenħtieġ li dawn jiżdiedu mas-sehem mis-suq taċ-Ċina, il-Kummissjoni ħarset ukoll lejn l-iżvilupp tal-importazzjonijiet mill-Indja, mill-Malasja, mit-Tajwan u mit-Tajlandja. Il-volum totali tal-importazzjonijiet minn dawn il-ħames pajjiżi naqas b'mod sinifikanti matul il-perjodu taħt kunsiderazzjoni bl-ikbar tnaqqis li seħħ mill-2013 sal-2014. Fil-perjodu ta' investigazzjoni ta' rieżami, il-volum totali tal-importazzjonijiet minn dawn il-ħames pajjiżi laħaq biss il-1 118 317-il metru kwadru li jikkorrispondi għal sehem mis-suq ta' 0,16 % biss.
            
         
               (91)
            
            
               L-applikant, diversi produtturi tal-Unjoni u l-Assoċjazzjoni Ewropea tal-produtturi tad-Drappijiet Tekniċi (TECH-FAB Europe) iddikjaraw fit-talba ta' rieżami, f'sottomissjonijiet ad hoc u matul is-seduti, li l-volum reali tal-importazzjonijiet tal-prodott taħt rieżami mir-RPĊ kien ferm ogħla minn dak irrapportat fl-istatistiki tal-Eurostat jew fi statistiki uffiċjali oħra minħabba l-volum massiv ta' importazzjonijiet Ċiniżi li waslu fl-Unjoni mill-Ukrajna, mit-Turkija, mir-Repubblika tal-Moldova, mill-Eks-Repubblika Jugoslava tal-Maċedonja, mis-Serbja, mill-Bożnija-Ħerzegovina u possibbilment minn pajjiżi oħra.
            
         
               (92)
            
            
               L-ewwel, il-Kummissjoni osservat li l-istatistiki tal-Eurostat dwar l-importazzjonijiet fil-livell ta' TARIC mhumiex disponibbli għall-applikant u li l-kodiċijiet NM bi tmien (8) ċifri li rrefera għalihom l-applikant huma kategorija tal-prodotti wiesgħa wisq, kif diġà ntqal fil-premessa 85. Għaldaqstant, dawn jiddikjaraw volum eċċessiv tal-importazzjonijiet tal-prodotti koperti minn din l-investigazzjoni. It-tieni, il-Kummissjoni ma rċevietx talba skont l-Artikolu 13(3) tar-Regolament bażiku biex tinvestiga ċ-ċirkomvenzjoni possibbli tal-miżuri fis-seħħ permezz ta' kwalunkwe wieħed mill-pajjiżi msemmija hawn fuq. Barra minn hekk, l-istatistiki disponibbli dwar l-importazzjonijiet juru li l-importazzjonijiet mill-Bożnija-Ħerzegovina, mit-Turkija, mill-Ukrajna kienu negliġibbli matul il-perjodu ta' investigazzjoni ta' rieżami. Rigward l-importazzjonijiet minn pajjiżi ġirien tal-Unjoni, jenħtieġ li jiġi osservat li fit-talba ta' rieżami, l-applikant innifsu rrikonoxxa li l-miżuri fis-seħħ kellhom effett pożittiv, billi dawn żiedu d-diversità tal-provvista billi ġew inklużi l-pajjiżi ġirien tal-Unjoni, li bdew jiżviluppaw il-produzzjoni. Din id-dikjarazzjoni hi appoġġata minn sottomissjoni riċevuta mingħand produttur, li hu relatat ma' produttur tal-Unjoni, li jinsab fl-Eks-Repubblika Jugoslava tal-Maċedonja. Għalhekk, is-suppożizzjonijiet dwar iċ-ċirkomvenzjoni ma kinux sostnuti minn evidenza jew minn fatti, u b'hekk ma ttieħdux f'kunsiderazzjoni.
            
         4.3.2.   Il-prezzijiet tal-importazzjonijiet mill-pajjiż ikkonċernat u t-twaqqigħ tal-prezz
   
   
               (93)
            
            
               Il-Kummissjoni stabbilixxiet ix-xejra tal-prezzijiet tal-importazzjonijiet Ċiniżi fuq il-bażi tal-bażi tad-dejta tal-Artikolu 14(6).
            
         
               (94)
            
            
               Il-prezz medju tal-importazzjonijiet mill-pajjiż ikkonċernat żviluppaw kif ġej:
               
                  Tabella 3
               
               
                  Prezzijiet tal-importazzjonijiet
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Il-prezzijiet tal-importazzjonijiet Ċiniżi (EUR/metru kwadru)
                        
                        
                           0,15
                        
                        
                           0,16
                        
                        
                           0,25
                        
                        
                           0,23
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              106
                           
                        
                        
                           
                              167
                           
                        
                        
                           
                              153
                           
                        
                     
                           
                              Sors: Il-bażi ta' dejta tal-Artikolu 14(6).
                        
                     
         
               (95)
            
            
               B'mod ġenerali, matul il-perjodu taħt kunsiderazzjoni, il-prezzijiet medji tal-importazzjonijiet żdiedu b'53 % u laħqu 0,23 EUR għal kull metru kwadru fil-perjodu ta' investigazzjoni ta' rieżami.
            
         
               (96)
            
            
               Fin-nuqqas ta' kooperazzjoni minn xi produttur esportatur Ċiniż soġġett għal dan ir-rieżami, il-Kummissjoni ddeterminat it-twaqqigħ tal-prezz matul il-perjodu ta' investigazzjoni ta' rieżami billi qabblet il-prezz medju ponderat tal-bejgħ tal-produtturi tal-Unjoni fil-kampjun mitlub lil klijenti indipendenti fis-suq tal-Unjoni, aġġustat għal livell mill-fabbrika, u l-prezz medju tal-esportazzjonijiet Ċiniżi abbażi tal-bażi ta' dejta tal-Artikolu 14(6) fil-livell CIF wara l-aġġustamenti xierqa għad-dazji doganali u għall-kostijiet ta' wara l-importazzjoni. Il-paragun wera li tul il-perjodu ta' investigazzjoni ta' rieżami ma kien hemm ebda twaqqigħ tal-prezz. Madankollu, jekk ma jitqiesx id-dazju antidumping, l-importazzjonijiet Ċiniżi jwaqqgħu l-prezzijiet tal-industrija tal-Unjoni b'medja ta' 22,5 %.
            
         
               (97)
            
            
               Fl-investigazzjoni oriġinali, sar aġġustament tal-kwalità fil-prezzijiet tal-importazzjonijiet Ċiniżi. Fl-istadju ta' divulgazzjoni, u fin-nuqqas ta' xi talba f'dan ir-rigward, il-Kummissjoni inizjalment applikat l-istess aġġustament tal-investigazzjoni ta' rieżami bħal fl-investigazzjoni oriġinali. Madankollu, wara d-divulgazzjoni, l-applikant għamel żewġ settijiet ta' kummenti dwar aġġustamenti ta' kwalità u l-prezzijiet ta' importazzjoni rilevanti, rispettivament. Rigward l-ewwel sett ta' kummenti, l-applikant sostna li l-produtturi Ċiniżi tejbu l-kwalità tal-prodotti tagħhom minn mindu saret l-investigazzjoni oriġinali u wrew li l-ikbar produtturi Ċiniżi bħalissa huma konformi mar-rekwiżiti ta' kwalità meħtieġa fl-oqsma kollha ta' applikazzjoni. Kif stipulat fil-premessi minn 101 sa 103 hawn taħt, fuq il-bażi tal-evidenza pprovduta mill-applikant, u fin-nuqqas ta' xi evidenza sostanzjata li turi l-kuntrarju, il-Kummissjoni ddeċidiet li ma tapplikax l-aġġustament ta' kwalità f'dan ir-rieżami.
            
         
               (98)
            
            
               Rigward it-tieni sett ta' kummenti, l-applikant sostna wkoll wara d-divulgazzjoni li l-prezzijiet ta' importazzjoni Ċiniżi użati għal dan il-paragun tal-prezzijiet ma jkunx rappreżentattiv fid-dawl tal-volumi relattivament baxxi. L-applikant issuġġerixxa li, fid-dawl ta' dawn il-volumi baxxi u d-dazju antidumping għoli, l-importazzjonijiet miċ-Ċina li seħħew matul il-perjodu ta' investigazzjoni ta' rieżami kienu importazzjonijiet ta' provvista ta' kwalità tajba ħafna għal swieq speċjalizzati żgħar. Għaldaqstant, il-valur medju jkun għoli wisq meta mqabbel mal-valur medju tal-importazzjonijiet Ċiniżi fil-każ li ma jkun hemm l-ebda miżuri, billi dawn l-importazzjonijiet ikunu jirrappreżentaw it-taħlita tal-prodott bi prezz “normali” iktar baxx.
            
         
               (99)
            
            
               Wara d-divulgazzjoni addizzjonali, il-produtturi Ċiniżi stqarru li l-Kummissjoni ma kellhiex taċċetta l-evidenza mogħtija mill-applikant li tikkonċernaw l-aġġustament tal-kwalità għax kienet allegatament mhux sostanzjata. Barra minn hekk, sostnew li fil-qafas ta' rieżami ta' skadenza, il-Kummissjoni hija obbligata tuża l-istess metodoloġija li kienet applikata fil-każ oriġinali u kellha għalhekk tkompli tapplika l-aġġustament tal-kwalità li kien applikat fl-investigazzjoni oriġinali.
            
         
               (100)
            
            
               Il-Kummissjoni kkunsidrat u qieset li l-kummenti kollha ppreżentati wara d-divulgazzjoni u d-divulgazzjoni addizzjonali, kienu xierqa
            
         
               (101)
            
            
               Rigward il-kummenti ppreżentati mill-applikant, il-Kummissjoni aċċettat l-ewwel sett ta' kummenti, relatati mal-aġġustament tal-kwalità. Tabilħaqq, il-Kummissjoni qieset li l-applikant issostanzja proprjament l-argument tiegħu li kien hemm evidenza li l-produtturi Ċiniżi kienu tejbu l-kwalità tal-prodotti tagħhom u li, għaldaqstant, fil-kuntest ta' dan ir-rieżami ta' skadenza, ma kienx għadu ġustifikat li jsir l-istess aġġustament ta' kwalità li sar fl-investigazzjoni oriġinali. F'dan ir-rigward, l-applikant fil-kummenti tiegħu wara d-divulgazzjoni, ipprovda dettalji rilevanti dwar l-offerti Ċiniżi u l-pretensjonijiet tal-kwalità kif jidhru fuq is-siti web tal-produtturi Ċiniżi tal-prodott ikkonċernat, u ppreżenta wkoll informazzjoni dwar fużjonijiet importanti fost il-manifatturi Ċiniżi bil-għan li jtejbu l-prestazzjoni tagħhom, l-appoġġ qawwi Statali għall-industrija b'malja miftuħa biex itejbu l-kwalità,it-titjib tal-makkinarju tal-produzzjoni f'diversi produtturi ewlenin, it-titjib tal-kwalità tal-materja prima ewlenija użata, u enfasi aqwa fuq il-ġestjoni tal-kwalità tal-prodotti fl-industrija Ċiniża konċernata. Dawn l-iżviluppi kollha se jwasslu wkoll għal titjib kbir fil-kwalità b'malja miftuħa Ċiniżi, li b'riżultat tiegħu l-produtturi Ċiniżi li attwalment jipproduċi l-prodott konċernat f'livell li jikkonforma mal-istess standards ta' kwalità bħall-produtturi tal-Unjoni fir-rigward ta' parametri bħal m'huma reżistenza għat-tensjoni wara esponiment alkalin (kif ittestjata skont ETAG004), direzzjoni u elongazzjoni ta' makna jew kontromakna. Fin-nuqqas ta' koperazzjoni mill-produtturi esportaturi Ċiniżi u ebda evidenza għall-kuntrarja prodotta minnhom, u billi l-Kummissjoni nnifisha ma kinitx f'pożizzjoni li ssib evidenza għall-kuntrarju, ġie stabbilit li l-kwalità tal-prodotti Ċiniżi tjiebet sostanzjalment b'mod ġenerali, u li dan it-titjib x'aktarx li kkaratterizza wkoll l-esportazzjonijiet futuri lejn l-Unjoni.
            
         
               (102)
            
            
               Fl-investigazzjoni oriġinali, l-aġġustament kien ibbażat parzjalment fuq l-informazzjoni disponibbli għall-Kummissjoni, miksuba minn produtturi esportaturi li kkooperaw. F'din l-investigazzjoni ta' rieżami ta' skadenza, il-produtturi Ċiniżi ma rrispondewx għal ebda kwestjonarju u għalhekk ma preżentaw ebda tagħrif verifikabbli rilevanti li kienu jkunu jistgħu jwaqqgħu fid-dubju l-argument tal-applikant jew jirribattu s-sejbiet ta' hawn fuq. Dan ġiegħel lill-Kummissjoni biex tasal għal konklużjoni fuq il-bażi tal-informazzjoni li tkun disponibbli għaliha. Għaldaqstant, u minħabba dan in-nuqqas ta' kooperazzjoni u l-forniment ta' dejta li tindika l-kuntrarju, il-Kummissjoni ma kinitx f'pożizzjoni li tiddetermina, fuq il-bażi ta' paragun bejn il-kwalità ta' importazzjonijiet miċ-Ċina u l-kwalità tal-prodott simili prodott u mibjugħ mill-industrija tal-Unjoni, kif issostanzjat, matul il-perjodu tal-investigazzjoni ta' rieżami, jekk l-aġġustament tal-kwalità kompliex ikun meħtieġ. Fl-aħħar nett, il-Kummissjoni tindika li anki fil-kummenti tagħhom dwar id-divulgazzjoni addizzjonali, il-produtturi Ċiniżi ma pprovdew ebda evidenza sostanzjata li l-affermazzjoni tal-applikant li ebda aġġustament tal-kwalità ma għadu ġġustifikat kienet żbaljata.
            
         
               (103)
            
            
               Għalhekk, il-Kummissjoni aċċettat l-ewwel sett ta' kummenti li waslu mingħand l-applikant u ċaħdet it-talbiet magħmula mill-esportaturi Ċiniżi u kkonkludiet li ma kienx hemm iktar bażi sabiex jiġi applikat l-aġġustament tal-kwalità fil-kalkoli tat-twaqqigħ tal-prezz.
            
         
               (104)
            
            
               Fir-rigward tat-tieni sett ta' kummenti ppreżentati mill-applikant, il-Kummissjoni ma aċċettatx l-argumenti tal-applikant, billi ma kinux sostnuti minn evidenza sostanzjata. Minkejja li dawn l-argumenti ġew miċħuda, il-Kummissjoni xorta kkonkludiet li l-marġni ta' twaqqigħ tal-prezz ta' 22,5 % (ikkalkulat kif stipulat fil-premessa 96 hawn fuq) jibqa' sostanzjali.
            
         
               (105)
            
            
               Barra minn hekk, il-Kummissjoni indikat li li ma jsirx aġġustament fil-kwalità fir-rieżami ta' skadenza mhix bidla fil-metodoloġija meta mqabbel mal-investigazzjoni oriġinali. Il-ħtieġa għal aġġustament fil-kwalità ġiet ivvalutata fl-investigazzjoni oriġinali fid-dawl ta' ċirkostanzi li kienu prevalenti f'dak iż-żmien u biex jiġi żgurat paragun tal-prodott konċernat ma' dak prodott fl-Unjoni fl-istess livell ta' kummerċ. Madankollu, fid-dawl ta' evidenza ġdida ppreżentat, dan l-aġġustament ħtieġ rivalutazzjoni. Kif imsemmi fil-premessi minn 101 sa 103, l-evidenza pprovduta mill-applikant ippuntat lejn kompetizzjoni fl-istess livell ta' kummerċ li ma kinitx teħtieġ l-applikazzjoni ta' aġġustament fil-kwalità min-naħa tal-prodott konċernat. Fuq il-bażi tal-evidenza disponibbli lilha, il-Kummissjoni, għalhekk, ikkonkludiet li ċ-ċirkustanzi ta' din il-kawża ma jiġġustifikawx tali aġġustament aktar.
            
         
               (106)
            
            
               Fl-aħħar nett, fir-rigward tad-dikjarazzjoni ta' produtturi Ċiniżi li l-Kummissjoni jmissha kompliet tapplika l-aġġustament għall-kwantità li ġie applikat fl-investigazzjoni oriġinali, jinħtieġ li jiġi rrilevat li l-ġurisprudenza (14) msemmija mill-esportaturi Ċiniżi fis-sottomissjoni tagħhom tikkonċerna bidla fil-metodoloġija ta' kalkolu tal-marġni ta' dumping meta jitqabbel il-prezz tal-esportazzjoni u l-valur normali skont l-Artikolu 2(10) tar-Regolament bażiku (jiġifieri l-awtorità ta' investigazzjoni użat il-“metodu ta' input” waqt l-investigazzjoni inizjali u l-“metodu residwu” fir-rieżami). Għalhekk, is-sitwazzjoni tvarja sostanzjalment mill-każ preżenti fejn il-Kummissjoni ma biddlitx il-metodoloġija meta mqabbla mal-investigazzjoni oriġinali. Minflok, hija debitament qieset iċ-ċirkustanzi mibdula bejn l-investigazzjoni inizjali u r-rieżami ma baqax jiġġustifika l-applikazzjoni ta' aġġustament fil-kwalità.
            
         
               (107)
            
            
               Għaldaqstant, il-Kummissjoni ċaħdet l-argumenti magħmula mill-produtturi Ċiniżi msemmija fil-premessa 99 u kkonfermat id-deċiżjoni tagħha li ma tapplikax aġġustament tal-kwalità f'dan ir-rieżami.
            
         
               (108)
            
            
               F'seduta ta' smigħ mas-servizzi tal-Kummissjoni wara d-divulgazzjoni addizzjonali, l-awtoritajiet Ċiniżi ssottomettew li għal żmien pjuttost twil il-produtturi Ċiniżi kienu qegħdin jużaw il-formola tal-ħġieġ speċjali, C-Glass, li hija differenti mill-formola tal-fibra tal-ħġieġ reżistenti għall-alkalin li tintuża b'mod mifrux fl-Unjoni, billi ddikjarat, għalhekk, li l-aġġustament tal-kwalità jinħtieġ li jinżamm. L-ewwel nett, il-Kummissjoni osservat li dan il-kumment sar wara d-data ta' iskadenza għal kummenti dwar id-divulgazzjoni addizzjonali. It-tieni nett, dan l-argument ma kienx sostnut b'evidenza dwar il-livell attwali tal-kwalità tal-malja miftuħa Ċiniża jew xi evidenza li turi x'inhu l-proporzjon tal-użu tas-C-Glass meta mqabbel ma' tipi oħra ta' drappijiet b'malja miftuħa tal-fibratal-ħġieġ mill-produtturi fir-RPĊ. It-tielet nett, fin-nuqqas ta' kooperazzjoni mill-produtturi esportaturi fir-RPĊ, ma kienx possibbli li tinkiseb u tiġi vverifikata tali affermazzjoni mal-produtturi esportaturi konċernati, u għalhekk il-Kummissjoni kellha tagħmel użu mill-fatti disponibbli għaliha. Ir-raba' nett, din it-talba dwar materjal tal-input għall-produzzjoni ta' drappijiet b'malja miftuħa tal-fibri tal-ħġieġ ma tinvalidax l-evidenza li ssostni l-argument tal-applikant li mindu saret l-investigazzjoni oriġinali l-produtturi Ċiniżi kienu tejbu l-kwalità tal-prodotti tagħhom, inkluża r-reżistenza tagħhom għall-alkalin, li hija parti mill-konformità ma' standard ETAG004, ċirkustanza li twaqqa' l-ġustifikazzjoni tal-aġġustament fil-kwalità f'dan ir-rieżami. Għaldaqstant, il-Kummissjoni rrifjutat dan l-argument.
            
         4.4.   Importazzjonijiet minn pajjiżi terzi oħrajn
   
   
               (109)
            
            
               It-tabella li ġejja turi l-iżvilupp tal-importazzjonijiet lejn l-Unjoni minn pajjiżi terzi minbarra r-RPĊ matul il-perjodu taħt kunsiderazzjoni f'termini ta' volum u sehem mis-suq, kif ukoll il-prezz medju ta' dawn l-importazzjonijiet. It-tabella hija bbażata fuq dejta mill-bażi ta' dejta tal-Artikolu 14(6).
               
                  Tabella 4
               
               
                  Importazzjonijiet minn pajjiżi terzi
               
               
                           Il-pajjiż
                        
                        
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Ir-Repubblika tal-Moldova
                        
                        
                           Il-volum tal-importazzjonijiet (metri kwadri)
                        
                        
                           8 865 531 
                        
                        
                           9 894 443 
                        
                        
                           18 866 981 
                        
                        
                           20 704 443 
                        
                     
                            
                        
                        
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              112
                           
                        
                        
                           
                              213
                           
                        
                        
                           
                              234
                           
                        
                     
                            
                        
                        
                           Sehem mis-suq
                        
                        
                           1,5 %
                        
                        
                           1,6 %
                        
                        
                           2,7 %
                        
                        
                           2,9 %
                        
                     
                            
                        
                        
                           Il-prezz medju (EUR/metru kwadru)
                        
                        
                           0,25
                        
                        
                           0,26
                        
                        
                           0,28
                        
                        
                           0,27
                        
                     
                            
                        
                        
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              113
                           
                        
                        
                           
                              109
                           
                        
                     
                           L-Eks-Repubblika Jugoslava tal-Maċedonja
                        
                        
                           Il-volum tal-importazzjonijiet (metri kwadri)
                        
                        
                           0
                        
                        
                           0
                        
                        
                           2 670 400 
                        
                        
                           11 333 114 
                        
                     
                            
                        
                        
                           
                              Indiċi (2013 = 100)
                           
                        
                        
                           
                              Ebda indiċi ppreżentat bħala volum fl-2013 u fl-2014 mhu żero
                           
                        
                     
                            
                        
                        
                           Sehem mis-suq
                        
                        
                           0 %
                        
                        
                           0 %
                        
                        
                           0,4 %
                        
                        
                           1,6 %
                        
                     
                            
                        
                        
                           Il-prezz medju (EUR/metru kwadru)
                        
                        
                           mhux applikabbli
                        
                        
                           mhux applikabbli
                        
                        
                           0,26
                        
                        
                           0,27
                        
                     
                            
                        
                        
                           
                              Indiċi (2013 = 100)
                           
                        
                        
                           
                              Ebda indiċi ppreżentat bħala volum fl-2013 u fl-2014 mhu żero
                           
                        
                     
                           Is-Serbja
                        
                        
                           Il-volum tal-importazzjonijiet (metri kwadri)
                        
                        
                           0
                        
                        
                           750
                        
                        
                           4 809 343 
                        
                        
                           9 915 393 
                        
                     
                            
                        
                        
                           
                              Indiċi (2013 = 100)
                           
                        
                        
                           
                              Ebda indiċi ppreżentat bħala volum fl-2013 mhu żero
                           
                        
                     
                            
                        
                        
                           Sehem mis-suq
                        
                        
                           0 %
                        
                        
                           0 %
                        
                        
                           0,7 %
                        
                        
                           1,4 %
                        
                     
                            
                        
                        
                           Il-prezz medju (EUR/metru kwadru)
                        
                        
                           mhux applikabbli
                        
                        
                           0,11
                        
                        
                           0,27
                        
                        
                           0,27
                        
                     
                            
                        
                        
                           
                              Indiċi (2013 = 100)
                           
                        
                        
                           
                              Ebda indiċi ppreżentat bħala volum fl-2013 mhu żero
                           
                        
                     
                           Total tal-pajjiżi terzi l-oħra kollha
                        
                        
                           Il-volum tal-importazzjonijiet (metri kwadri)
                        
                        
                           50 450 204 
                        
                        
                           15 857 722 
                        
                        
                           16 506 640 
                        
                        
                           10 614 358 
                        
                     
                            
                        
                        
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              31
                           
                        
                        
                           
                              33
                           
                        
                        
                           
                              21
                           
                        
                     
                            
                        
                        
                           Sehem mis-suq
                        
                        
                           8,5 %
                        
                        
                           2,6 %
                        
                        
                           2,4 %
                        
                        
                           1,5 %
                        
                     
                            
                        
                        
                           Il-prezz medju (EUR/metru kwadru)
                        
                        
                           0,24
                        
                        
                           0,31
                        
                        
                           0,32
                        
                        
                           0,40
                        
                     
                            
                        
                        
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              128
                           
                        
                        
                           
                              133
                           
                        
                        
                           
                              167
                           
                        
                     
                           
                              Sors: Il-bażi ta' dejta tal-Artikolu 14(6).
                        
                     
         
               (110)
            
            
               Matul il-perjodu taħt kunsiderazzjoni, il-volum kumplessiv ta' importazzjonijiet minn pajjiżi għajr ir-RPĊ naqas bi 11 % bi tnaqqis partikolarment qawwi li seħħ bejn l-2013 u l-2014, li jista' jiġi spjegat mill-effikaċja tal-miżuri kontra ċ-ċirkomvenzjoni.
            
         
               (111)
            
            
               Sadanittant, l-importazzjonijiet minn tliet pajjiżi li jinsabu ġeografikament qrib l-Unjoni — ir-Repubblika tal-Moldova, l-Eks-Repubblika Jugoslava tal-Maċedonja u s-Serbja — żdiedu b'mod konsiderevoli u fil-parti l-kbira ħadu post l-importazzjonijiet mill-pajjiżi terzi kollha l-oħrajn. Is-sehem kombinat tagħhom mis-suq żdied minn 1,5 % biss fl-2013 għal 5,9 % fil-perjodu ta' investigazzjoni ta' rieżami. Mill-2013, il-livell tal-prezz tagħhom kien ġeneralment ferm inqas mil-livell medju tal-prezz tal-importazzjonijiet minn pajjiżi terzi oħra, iżda xorta waħda ogħla mill-prezzijiet tal-importazzjonijiet mir-RPĊ.
            
         4.5.   Is-sitwazzjoni ekonomika tal-industrija tal-Unjoni
   
   4.5.1.   Rimarki ġenerali
   
   
               (112)
            
            
               F'konformità mal-Artikolu 3(5) tar-Regolament bażiku, il-Kummissjoni eżaminat l-indikaturi ekonomiċi kollha li influwenzaw l-istat tal-industrija tal-Unjoni matul il-perjodu taħt kunsiderazzjoni. Kif imsemmi fil-premessa 18, ittieħed kampjun għall-industrija tal-Unjoni.
            
         
               (113)
            
            
               Għad-determinazzjoni tad-dannu, il-Kummissjoni għamlet distinzjoni bejn l-indikaturi tad-dannu makroekonomiċi u l-indikaturi tad-dannu mikroekonomiċi. Il-Kummissjoni evalwat l-indikaturi makroekonomiċi relatati mal-industrija kollha tal-Unjoni fuq il-bażi tal-informazzjoni pprovduta mill-applikant fit-talba għal rieżami. Dawn l-indikaturi makro ġew ivverifikati kif xieraq mill-Kummissjoni. Il-Kummissjoni evalwat l-indikaturi mikroekonomiċi li jirrigwardaw biss il-kumpaniji inklużi fil-kampjun fuq il-bażi tad-dejta vverifikata inkluża fit-tweġibiet għall-kwestjonarji. Iż-żewġ settijiet ta' dejta nstabu li kienu rappreżentattivi tas-sitwazzjoni ekonomika tal-industrija tal-Unjoni.
            
         
               (114)
            
            
               L-indikaturi makroekonomiċi huma: il-produzzjoni, il-kapaċità tal-produzzjoni, l-użu tal-kapaċità, il-volum tal-bejgħ, is-sehem mis-suq, it-tkabbir, l-impjiegi, il-produttività, id-daqs tal-marġni tad-dumping u l-irkupru mid-dumping tal-passat.
            
         
               (115)
            
            
               L-indikaturi mikroekonomiċi huma: il-prezzijiet medji ta' unità, il-kost ta' unità, il-kostijiet lavorattivi, l-inventarji, il-profittabbiltà, il-flussi tal-flus, l-investimenti, ir-redditu fuq l-investimenti u l-kapaċità ta' ġenerazzjoni tal-kapital.
            
         
               (116)
            
            
               Fi stadju tard fil-proċediment, għadd ta' partijiet interessati qalu li l-analiżi tal-indikaturi mikroekonomiċi ma kinitx ċara mill-fatt li l-kampjun kien iddominat minn produttur wieħed integrat vertikalment filwaqt li l-maġġoranza tal-produtturi tal-Unjoni mhumiex nissieġa integrati u jixtru l-materja prima tal-fibri tal-ħġieġ fis-suq ħieles. Nissieġa jsibu ruħhom f'sitwazzjoni differenti ħafna u sinfikattivament inqas għanja u meta mqabbla mal-produttur dominanti integrat. Dan l-argument kien ippreżentat mill-ġdid wara d-divulgazzjoni.
            
         
               (117)
            
            
               Kif imsemmi fil-premessa 18 u f'konformità mad-dispożizzjonijiet tal-Artikolu 17(1) tar-Regolament bażiku, il-kampjun jirrappreżenta l-ikbar volum rappreżentattiv ta' produzzjoni u bejgħ li jista' raġonevolment jiġi investigat fiż-żmien disponibbli. Huwa mfakkar li jirrappreżenta madwar 70 % tal-produzzjoni u l-bejgħ li sar minn produtturi tal-Unjoni. Madankollu, fl-istess ħin, huwa minnu li l-indikaturi mikroekonomiċi huma, f'din l-investigazzjoni ta' rieżami, fil-biċċa l-kbira tagħhom stipulati minn waħda mill-partijiet fil-kampjun li għandha l-istruttura ta' kumpanija u l-istruttura tal-kost li hija differenti ħafna minn dik ta' ħafna produtturi oħra. Din il-kwistjoni hija indirizzata ulterjorment fil-premessa 28.
            
         4.5.2.   L-indikaturi makroekonomiċi
   
   4.5.2.1.   Il-produzzjoni, il-kapaċità tal-produzzjoni u l-użu tal-kapaċità
   
   
               (118)
            
            
               Il-produzzjoni totali, il-kapaċità ta' produzzjoni u l-użu tal-kapaċità tal-Unjoni żviluppaw kif ġej matul il-perjodu kkunsidrat:
               
                  Tabella 5
               
               
                  Produzzjoni, kapaċità tal-produzzjoni u użu tal-kapaċità
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Il-volum tal-produzzjoni (metri kwadri)
                        
                        
                           551 246 419 
                        
                        
                           591 314 219 
                        
                        
                           670 397 631 
                        
                        
                           694 633 582 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              122
                           
                        
                        
                           
                              126
                           
                        
                     
                           Il-kapaċità tal-produzzjoni (metri kwadri)
                        
                        
                           672 600 881 
                        
                        
                           766 417 296 
                        
                        
                           821 009 956 
                        
                        
                           836 697 568 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              114
                           
                        
                        
                           
                              122
                           
                        
                        
                           
                              124
                           
                        
                     
                           Użu tal-kapaċità
                        
                        
                           82 %
                        
                        
                           77 %
                        
                        
                           82 %
                        
                        
                           83 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              94
                           
                        
                        
                           
                              100
                           
                        
                        
                           
                              101
                           
                        
                     
                           
                              Sors: It-tweġibiet ivverifikati għall-kwestjonarji u d-dejta tal-applikant.
                        
                     
         
               (119)
            
            
               Matul il-perijodu kkunsidrat, il-volum tal-produzzjoni żdiedet b'26 %. Meta mqabbla mal-2013, żdiedet kull sena bi tkabbir partikolarment b'saħħtu li seħħ bejn l-2014 u l-2015.
            
         
               (120)
            
            
               Biex tissodisfa domanda dejjem ikbar u tippermetti t-tkabbir imsemmi hawn fuq fil-produzzjoni, l-industrija tal-Unjoni żiedet il-kapaċità ta' produzzjoni b'24 % matul il-perjodu taħt kunsiderazzjoni b'żieda qawwija li seħħet bejn l-2013 u l-2014.
            
         
               (121)
            
            
               Il-produzzjoni u l-kapaċità ta' produzzjoni miżjuda kienu ġeneralment allinjati ma' tkabbir simili fil-konsum tal-Unjoni, u dan ippermetta biex l-industrija tal-Unjoni żżomm rata ta' użu tal-kapaċità relattivament stabbli matul il-perjodu taħt kunsiderazzjoni.
            
         4.5.2.2.   Il-volum tal-bejgħ u s-sehem mis-suq
   
   
               (122)
            
            
               Il-volum tal-bejgħ u s-sehem mis-suq tal-industrija tal-Unjoni żviluppaw hekk matul il-perjodu kkunsidrat:
               
                  Tabella 6
               
               
                  Il-volum tal-bejgħ u s-sehem mis-suq
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Volum ta' bejgħ totali fis-suq tal-Unjoni (metru kwadru)
                        
                        
                           511 716 020 
                        
                        
                           555 313 648 
                        
                        
                           633 500 840 
                        
                        
                           653 440 631 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              109
                           
                        
                        
                           
                              124
                           
                        
                        
                           
                              128
                           
                        
                     
                           Sehem mis-suq
                        
                        
                           86,6 %
                        
                        
                           92,2 %
                        
                        
                           92,1 %
                        
                        
                           91,5 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              106
                           
                        
                        
                           
                              106
                           
                        
                        
                           
                              106
                           
                        
                     
                           
                              Sors: It-tweġibiet ivverifikati għall-kwestjonarji u d-dejta tal-applikant.
                        
                     
         
               (123)
            
            
               Matul il-perjodu taħt kunsiderazzjoni, il-volum tal-bejgħ fis-suq tal-Unjoni żdied bi 28 %. Żdied kull sena — b'9 % bejn l-2013 u l-2014, u bi 15-il punt tal-indiċi ieħor bejn l-2014 u l-2015 u b'4 punti tal-indiċi oħra bejn l-2015 u l-perjodu ta' investigazzjoni ta' rieżami.
            
         
               (124)
            
            
               It-tkabbir fil-volum ta' bejgħ kien ftit ogħla mit-tkabbir fil-konsum tal-Unjoni matul il-perjodu taħt kunsiderazzjoni u ppermetta lill-industrija tal-Unjoni żżid is-sehem mis-suq tagħha b'4,9 punti perċentwali minn 86,6 % fl-2013 għal 91,5 % fil-perjodu ta' investigazzjoni ta' rieżami.
            
         4.5.2.3.   It-tkabbir
   
   
               (125)
            
            
               Matul il-perjodu taħt kunsiderazzjoni, l-industrija tal-Unjoni rat tkabbir b'saħħtu fil-produzzjoni u fil-bejgħ li ppermettielha tisfrutta bis-sħiħ it-tendenza ta' żieda fil-konsum tal-Unjoni
            
         4.5.2.4.   L-impjiegi u l-produttività
   
   
               (126)
            
            
               Matul il-perjodu inkonsiderazzjoni, l-impjiegi u l-produttività żviluppaw kif ġej:
               
                  Tabella 7
               
               
                  L-impjiegi u l-produttività
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           L-għadd ta' impjegati
                        
                        
                           1 279 
                        
                        
                           1 390 
                        
                        
                           1 449 
                        
                        
                           1 545 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              109
                           
                        
                        
                           
                              113
                           
                        
                        
                           
                              121
                           
                        
                     
                           Il-produttività (metri kwadri/impjegat)
                        
                        
                           430 876 
                        
                        
                           425 423 
                        
                        
                           462 745 
                        
                        
                           449 707 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              107
                           
                        
                        
                           
                              104
                           
                        
                     
                           
                              Sors: It-tweġibiet ivverifikati għall-kwestjonarji u d-dejta tal-applikant.
                        
                     
         
               (127)
            
            
               Matul il-perjodu taħt kunsiderazzjoni, l-għadd ta' impjegati żdied b'21 %, b'żidiet irreġistrati kull sena.
            
         
               (128)
            
            
               L-isforzi ta' ristrutturar iktar fit-tul li twettqu mill-industrija tal-Unjoni diġà fi żmien l-investigazzjoni oriġinali komplew u ppermettulha żżid il-volum ta' produzzjoni iktar min-numru ta' impjegati, u dan irriżulta f'żieda ġenerali fil-produttività, imkejla bħala output (metri kwadri) għal kull persuna impjegata fis-sena, li żdiedet b'4 % matul il-perjodu taħt kunsiderazzjoni.
            
         4.5.2.5.   Id-daqs tal-marġni tad-dumping u rkupru mid-dumping tal-passat
   
   
               (129)
            
            
               Id-dumping kompla matul il-perjodu ta' investigazzjoni ta' rieżami, kif spjegat taħt it-taqsima 3.2.
            
         
               (130)
            
            
               Matul il-perjodu taħt kunsiderazzjoni, il-volum tal-importazzjonijiet oġġett ta' dumping mir-RPĊ kif ukoll minn pajjiżi soġġetti għal miżuri kontra ċ-ċirkomvenzjoni kien baxx, u għalhekk jista' jiġi konkluż li l-impatt tad-daqs tal-marġni tad-dumping fuq l-industrija tal-Unjoni ma kien sinifikanti wisq. Meta mqabbla ma' dik fl-investigazzjoni oriġinali, is-sitwazzjoni tal-industrija tal-Unjoni tjiebet f'termini tal-produzzjoni, tal-bejgħ u tas-sehem mis-suq, li turi li kienet irkuprat bis-sħiħ mid-dumping tal-passat.
            
         4.5.3.   L-indikaturi mikroekonomiċi
   
   4.5.3.1.   Il-prezzijiet u l-fatturi li jaffettwaw il-prezzijiet
   
   
               (131)
            
            
               Il-prezzijiet medji tal-bejgħ tal-industrija tal-Unjoni lil klijenti mhux relatati fl-Unjoni żviluppaw kif ġej matul il-perjodu kkunsidrat:
               
                  Tabella 8
               
               
                  Il-prezzijiet tal-bejgħ fl-Unjoni u l-kost unitarju tal-produzzjoni
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Il-prezz medju tal-bejgħ ta' unità fis-suq tal-Unjoni (EUR/metru kwadru)
                        
                        
                           0,352
                        
                        
                           0,347
                        
                        
                           0,334
                        
                        
                           0,328
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              95
                           
                        
                        
                           
                              93
                           
                        
                     
                           Il-kost tal-produzzjoni ta' unità (EUR/metru kwadru)
                        
                        
                           0,299
                        
                        
                           0,292
                        
                        
                           0,282
                        
                        
                           0,285
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              98
                           
                        
                        
                           
                              94
                           
                        
                        
                           
                              95
                           
                        
                     
                           
                              Sors: tweġibiet ivverifikati għall-kwestjonarji mill-produtturi tal-Unjoni fil-kampjun.
                        
                     
         
               (132)
            
            
               Il-prezz tal-bejgħ unitarju tal-industrija tal-Unjoni lil partijiet mhux relatati fl-Unjoni naqas b'7 % matul il-perjodu taħt kunsiderazzjoni. B'perjodu latenti qasir, it-tendenza fil-prezzijiet segwiet it-tendenza fil-kostijiet tal-produzzjoni bl-eċċezzjoni tal-perjodu ta' investigazzjoni ta' rieżami li fih il-kost tal-produzzjoni ta' unità żdied b'bejn wieħed u ieħor 1 %, iżda l-prezz medju tal-bejgħ tal-unitajiet naqas b'bejn wieħed u ieħor 1,5 %.
            
         4.5.3.2.   Il-kostijiet lavorattivi
   
   
               (133)
            
            
               Il-kostijiet lavorattivi medji żviluppaw kif ġej matul il-perjodu kkunsidrat:
               
                  Tabella 9
               
               
                  Kostijiet lavorattivi medji għal kull impjegat
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Kostijiet lavorattivi medji għal kull impjegat (EUR/impjegat)
                        
                        
                           18 095 
                        
                        
                           17 096 
                        
                        
                           17 695 
                        
                        
                           17 624 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              94
                           
                        
                        
                           
                              98
                           
                        
                        
                           
                              97
                           
                        
                     
                           
                              Sors: tweġibiet ivverifikati għall-kwestjonarji mill-produtturi tal-Unjoni fil-kampjun.
                        
                     
         
               (134)
            
            
               Fl-2014, il-kostijiet lavorattivi medji għal kull impjegat naqsu b'6 % meta mqabbla mal-2013, imbagħad reġgħu żdiedu fl-2015 u reġgħu naqsu matul il-perjodu ta' investigazzjoni tar-rieżami meta laħqu livell li kien 3 % inqas milli kien fl-2013.
            
         4.5.3.3.   L-inventarji
   
   
               (135)
            
            
               Il-livelli tal-istokks żviluppaw kif ġej matul il-perjodu kkunsidrat:
               
                  Tabella 10
               
               
                  Inventarji
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           L-istokks tal-għeluq (metri kwadri)
                        
                        
                           73 758 800 
                        
                        
                           79 909 963 
                        
                        
                           81 506 790 
                        
                        
                           51 864 072 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              108
                           
                        
                        
                           
                              111
                           
                        
                        
                           
                              70
                           
                        
                     
                           L-istokks tal-għeluq bħala perċentwal tal-produzzjoni
                        
                        
                           17,7 %
                        
                        
                           18,4 %
                        
                        
                           16,3 %
                        
                        
                           10,0 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              104
                           
                        
                        
                           
                              92
                           
                        
                        
                           
                              57
                           
                        
                     
                           
                              Sors: tweġibiet ivverifikati għall-kwestjonarji mill-produtturi tal-Unjoni fil-kampjun.
                        
                     
         
               (136)
            
            
               L-istokkijiet tal-għeluq tal-industrija tal-Unjoni żdiedu bi 8 % bejn l-2013 u l-2014 u mbagħad baqgħu relattivament stabbli fl-2015 qabel ma naqsu bi 30 % fil-perjodu ta' investigazzjoni ta' rieżami meta mqabbla mal-2013. L-istokkijiet tal-għeluq bħala perċentwal tal-produzzjoni segwew tendenza simili u kienu 43 % inqas fil-perjodu ta' investigazzjoni ta' rieżami milli fl-2013. L-investigazzjoni sabet li l-livelli tal-istokkijiet mhumiex indikatur importanti tad-dannu għall-industrija tal-Unjoni. It-tnaqqis kbir fil-livell tal-istokkijiet tal-għeluq fi tmiem il-perjodu ta' investigazzjoni ta' rieżami meta mqabbel mal-perjodi kollha l-oħra hu dovut għall-istaġjonalità tas-settur tal-kostruzzjoni. L-industrija tal-Unjoni tiġmal-istokks matul l-istaġun kwiet fix-xitwa, u b'hekk l-istokks ikunu kbar fil-31 ta' Diċembru, iżda tbattalhom meta d-domanda tkun l-ikbar, fis-sajf, u b'hekk l-istokks huma baxxi fi tmiem il-perjodu ta' investigazzjoni ta' rieżami (30 ta' Ġunju 2016).
            
         4.5.3.4.   Il-profittabbiltà, il-fluss tal-flus, l-investimenti, ir-redditu fuq l-investimenti u l-kapaċità li jiġi ġġenerat kapital
   
   
               (137)
            
            
               Il-profittabbiltà, il-fluss tal-flus, l-investimenti u r-redditu fuq l-investimenti żviluppaw hekk matul il-perjodu kkunsidrat:
               
                  Tabella 11
               
               
                  Profittabbiltà, fluss tal-flus, investimenti u redditu fuq l-investimenti
               
               
                            
                        
                        
                           2013
                        
                        
                           2014
                        
                        
                           2015
                        
                        
                           PIR
                        
                     
                           Il-profittabbiltà tal-bejgħ fl-Unjoni lil klijenti mhux relatati (% tal-fatturat mill-bejgħ)
                        
                        
                           14,5 %
                        
                        
                           17,0 %
                        
                        
                           15,0 %
                        
                        
                           14,2 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              118
                           
                        
                        
                           
                              104
                           
                        
                        
                           
                              98
                           
                        
                     
                           Il-likwidità (EUR)
                        
                        
                           21 046 398 
                        
                        
                           25 541 119 
                        
                        
                           29 034 199 
                        
                        
                           28 362 019 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              121
                           
                        
                        
                           
                              138
                           
                        
                        
                           
                              135
                           
                        
                     
                           Investimenti (EUR)
                        
                        
                           13 878 588 
                        
                        
                           9 063 687 
                        
                        
                           7 939 165 
                        
                        
                           9 718 856 
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              65
                           
                        
                        
                           
                              57
                           
                        
                        
                           
                              70
                           
                        
                     
                           Ir-redditu fuq l-investimenti (%)
                        
                        
                           48,1 %
                        
                        
                           56,3 %
                        
                        
                           64,9 %
                        
                        
                           49,4 %
                        
                     
                           
                              Indiċi (2013 = 100)
                           
                        
                        
                           
                              100
                           
                        
                        
                           
                              117
                           
                        
                        
                           
                              135
                           
                        
                        
                           
                              103
                           
                        
                     
                           
                              Sors: Tweġibiet ivverifikati għall-kwestjonarji mill-produtturi tal-Unjoni fil-kampjun.
                        
                     
         
               (138)
            
            
               Il-Kummissjoni stabbilixxiet il-profittabbiltà tal-industrija tal-Unjoni billi l-profitt nett qabel it-taxxa tal-bejgħ tagħha tal-prodott simili lil klijenti mhux relatati fl-Unjoni ġie espress bħala perċentwal tal-fatturat ta' dak il-bejgħ. Matul il-perjodu taħt kunsiderazzjoni, il-profittabbiltà tal-industrija tal-Unjoni varjat bejn 14,2 % u 17 %. Fl-investigazzjoni oriġinali l-profitt fil-mira għall-industrija kien stabbilit għal 12 % (15). Għalhekk, hu osservat li kull sena matul il-perjodu taħt kunsiderazzjoni, l-industrija tal-Unjoni kisbet profitt li kien ogħla mill-profitt fil-mira.
            
         
               (139)
            
            
               Wara d-divulgazzjoni, l-applikant ġibed l-attenzjoni fuq il-fatt li l-profitt kien relattivament għoli matul il-perjodu ta' investigazzjoni ta' rieżami minħabba l-evoluzzjoni favorevoli b'mod eċċezzjonali tal-kostijiet tal-materja prima u fir-rati tal-kambju matul dak il-perjodu. Wara l-perjodu ta' investigazzjoni ta' rieżami, dawn ix-xejriet kienu jduru lura, u jwasslu għal tnaqqis fil-profittabbiltà tal-industrija. Il-Kummissjoni analizzat dawn il-kummenti u sabet li l-konklużjoni li l-profitabbiltà tal-industrija tal-Unjoni, fuq il-bażi tal-kampjun, kienet ogħla mill-profitt fil-mira matul il-perjodu kkunsidrat, ma kinitx materjalment milquta minn dawn l-elementi.
            
         
               (140)
            
            
               Il-fluss tal-flus nett hu l-kapaċità tal-industrija tal-Unjoni li tiffinanzja hija stess l-attivitajiet tagħha. Matul il-perjodu taħt kunsiderazzjoni, il-fluss tal-flus kien pożittiv u allinjat mal-iżvilupp tal-profittabbiltà.
            
         
               (141)
            
            
               Biex tkun tista' tisfrutta d-domanda li kienet qed tikber għad-drappijiet b'malja miftuħa tal-fibri tal-ħġieġ kemm fl-Unjoni kif ukoll barra minnha, matul il-perjodu taħt kunsiderazzjoni l-industrija tal-Unjoni għamlet investimenti sinifikanti f'kapaċità ġdida. Tali investimenti kienu partikolarment għoljin fl-2013, xi ħaġa li tispjega għaliex it-tendenza għall-perjodu taħt kunsiderazzjoni kollu hi negattiva 30 %.
            
         
               (142)
            
            
               Ir-redditu fuq l-investiment jikkonsisti fil-profitt espress bħala perċentwal tal-valur kontabilistiku nett tal-assi fissi. Kien pożittiv f'kull sena tal-perjodu taħt kunsiderazzjoni u l-iżvilupp tiegħu kien allinjat mal-iżvilupp tal-profittabbiltà.
            
         
               (143)
            
            
               Fid-dawl tal-profittabbiltà għolja tal-industrija tal-Unjoni u tal-bejgħ u tad-domanda li jikbru kontinwament għal drappijiet b'malja miftuħa tal-fibri tal-ħġieġ, ma hemm ebda indikazzjoni li l-industrija tal-Unjoni sabet xi diffikultà biex tiġġenera l-kapital matul il-perjodu taħt kunsiderazzjoni biex tiffinanzja l-investimenti l-kbar tagħha.
            
         4.5.4.   Konklużjoni dwar is-sitwazzjoni tal-industrija tal-Unjoni
   
   
               (144)
            
            
               Matul il-perjodu taħt kunsiderazzjoni, l-indikaturi kollha tad-dannu, ħlief il-prezzijiet tal-bejgħ, urew li l-industrija tal-Unjoni kienet f'sitwazzjoni tajba bl-indikaturi finanzjarji kollha li kienu pożittivi. Rigward il-prezzijiet tal-bejgħ, il-Kummissjoni osservat li t-tnaqqis tagħhom fil-parti l-kbira tiegħu kien jirrifletti tnaqqis simili fil-kostijiet tal-produzzjoni.
            
         
               (145)
            
            
               L-investigazzjoni kkonfermat li l-miżuri imposti mill-investigazzjoni oriġinali kif ukoll il-miżuri kontra ċ-ċirkomvenzjoni li segwew kienu ta' benefiċċju għall-industrija tal-Unjoni, li reġgħet kisbet u saħħet is-sehem mis-suq tagħha, wettqet attivitajiet ta' ristrutturar, għamlet investimenti kbar, naqqset il-kostijiet ta' produzzjoni u żiedet il-profittabbiltà.
            
         
               (146)
            
            
               Fuq il-bażi ta' dak li ntqal hawn fuq, il-Kummissjoni tikkonkludi li l-industrija tal-Unjoni ma ġarrbitx dannu materjali fis-sens tal-Artikolu 3(5) tar-Regolament bażiku.
            
         4.6.   Il-probabbiltà ta' rikorrenza ta' dannu
   
   
               (147)
            
            
               Biex tiġi vvalutata l-probabbiltà ta' rikorrenza tad-dannu jekk il-miżuri kontra r-RPĊ jitħallew jiskadu, l-impatt potenzjali tal-importazzjonijiet Ċiniżi fuq is-suq tal-Unjoni u l-industrija tal-Unjoni ġie analizzat skont l-Artikolu 11(2) tar-Regolament bażiku.
            
         
               (148)
            
            
               Fil-premessa 64, il-Kummissjoni stabbilixxiet li d-dumping kompla matul il-perjodu ta' investigazzjoni ta' rieżami, għad li f'volumi żgħar.
            
         
               (149)
            
            
               Fil-premessa 74, il-Kummissjoni stabbilixxiet li matul il-perjodu ta' investigazzjoni ta' rieżami, il-kapaċità żejda fir-RPĊ setgħet raġonevolment tiġi stmata għal 406 miljun metru kwadru, li jirrappreżenta 57 % tal-konsum tal-Unjoni matul l-istess perjodu. Fil-premessa 80 il-Kummissjoni kkonkludiet li s-suq tal-Unjoni kien attraenti għall-produtturi esportaturi Ċiniżi minħabba l-livell tal-prezzijiet fl-Unjoni u l-isforzi kontinwi tagħhom biex jidħlu f'dak is-suq. Minħabba dawn is-sejbiet, il-Kummissjoni kkonkludiet, fil-premessa 81, li huwa probabbli li r-revoka tal-miżuri tirriżulta f'esportazzjonijiet miżjuda tal-prodott li qed jiġi investigat bi prezzijiet li huma l-oġġett ta' dumping mir-RPĊ lejn l-Unjoni.
            
         
               (150)
            
            
               Fl-istess ħin, l-investigazzjoni uriet li għall-aħħar erba' snin inkluż il-perjodu ta' investigazzjoni ta' rieżami, l-industrija tal-Unjoni kienet globalment f'sitwazzjoni finanzjarja tajba ħafna li fiha ħafna mill-indikaturi tad-dannu wrew tendenzi pożittivi (ara l-premessi minn 144 sa 146). Madankollu, jinħtieġ li jiġi enfasizzat li s-suq tal-Unjoni kien protett b'mod effettiv mill-preżenza ta' volumi kbar ta' importazzjonijiet li huma l-oġġett ta' dumping f'dak il-perjodu minħabba l-miżuri antidumping fis-seħħ u l-industrija tal-Unjoni setgħet tieħu vantaġġ minn dan.
            
         
               (151)
            
            
               Fis-seduti u fis-sottomissjonijiet tagħhom, diversi produtturi tal-Unjoni u l-Assoċjazzjoni Ewropea tal-produtturi ta' Drappijiet Tekniċi (TECH-FAB Europe) sostnew li, fid-dawl tal-kapaċità kbira ta' produzzjoni fir-RPĊ u tal-prezzijiet tal-bejgħ orħos, ir-revoka tal-miżuri twassal minnufih għal żieda qawwija fl-importazzjonijiet tal-prodott investigat mir-RPĊ fl-Unjoni bi prezzijiet oġġett ta' dumping li jkunu inqas mill-kost tal-produzzjoni ta' ħafna mill-produtturi tal-Unjoni. Wara d-divulgazzjoni, dawn il-kummenti ġew ikkorroborati iktar kif ġej.
            
         
               (152)
            
            
               L-ewwel nett, l-applikant wera li d-differenza ta' kwalità li kienet sinifikanti fiż-żmien tal-investigazzjoni oriġinali ma baqgħetx teżisti. Konsegwentement, jista' jiġi mistenni li ż-żieda fil-volumi ta' importazzjonijiet Ċiniżi li huma l-oġġett ta' dumping fis-suq tal-Unjoni eżerċitaw pressjoni ġenerali 'l isfel fuq il-prezzijiet tal-bejgħ tal-industrija tal-Unjoni. It-tieni nett, l-industrija tal-Unjoni ssostanzjat li t-tnaqqis fil-prezz relattivament modest ta' madwar EUR 0,04 għal kull metru kwadru, li f'dan il-kuntest hija plawżibbli minħabba d-differenza attwali bejn il-prezzijiet medji tal-bejgħ tal-industrija tal-Unjoni u l-prezz medju tal-importazzjonijiet Ċiniżi ta' mill-inqas EUR 0,10 għal kull metru kwadru, diġà tista' tikkanċella l-profittabbiltà kollha li tilħaq bħalissa.
            
         
               (153)
            
            
               Għaldaqstant il-Kummissjoni għarfet li fid-dawl tal-informazzjoni disponibbli fir-rieżami attwali, li kieku l-miżuri kellhom jitħallew jiskadu, hu probabbli li l-importazzjonijiet mir-RPĊ fl-Unjoni tal-prodott investigat jiżdiedu ħafna u bi prezzijiet oġġett ta' dumping. B'hekk, dawn ikunu qed jeżerċitaw pressjoni sinjifikanti fuq il-prezzijiet tal-bejgħ tal-industrija tal-Unjoni u fl-istess ħin jiksbu sehem mis-suq b'tali mod li jnaqqsu dak tal-industrija tal-Unjoni.
            
         
               (154)
            
            
               Billi l-effett tad-dannu probabbli għall-prezz jista' jiġi stabbilit b'mod relattivament sempliċi, id-dannu tal-volum huwa aktar diffiċli biex jiġi stabbilit. Huwa ċar li bħalissa hemm kapaċità żejda sinifikanti fiċ-Ċina li tista' tieħu aktar minn 50 % tas-suq tal-Unjoni. Min-naħa l-oħra, jekk is-sehem mis-suq tal-industrija tal-Unjoni hux se jinżel lura għal 70 %, 60 % jew inqas minn 50 %, bħal fl-investigazzjoni oriġinali, huwa diffiċli li jkun previst fid-dawl tat-tkabbir fil-konsum madwar id-dinja u n-nuqqas ta' kooperazzjoni minn partijiet Ċiniżi minħabba li ebda informazzjoni ma setgħet tinġabar dwar il-futur tal-iżvilupp tal-kapaċità fiċ-Ċina. Madankollu, huwa ċar li, jekk il-miżuri jitħallew jiskadu, volumi sinifikanti jkunu mitlufa għall-partijiet Ċiniżi u, għalhekk, li, apparti mit-telf devastanti fuq il-fatturat fid-dawl ta' tnaqqis fil-prezzijiet tal-bejgħ, l-industrija tal-Unjoni se tkun ukoll ikkonfrontata b'kostijiet miżjuda li mbagħad jaffettwaw b'mod serju l-profittabbiltà u l-vijabbiltà tal-industrija tal-Unjoni mill-ġdid.
            
         
               (155)
            
            
               Wara d-divulgazzjoni addizzjonali, il-produtturi esportaturi Ċiniżi saħqu li d-dokument ta' divulgazzjoni addizzjonali ma kienx fih għadd ta' elementi li kienu preżenti fl-ewwel divulgazzjoni.
            
         
               (156)
            
            
               F'dan ir-rigward, jinħtieġ li l-Kummissjoni l-ewwel nett tindika li, kuntrarju għal din l-affermazzjoni, is-sejbiet dwar il-qagħda f'saħħitha tal-industrija tal-Unjoni matul il-perjodu meqjus f'termini ta' bejgħ u profitti ma kienux tħassru (ara l-premessi 119, 124, u 138 f'dan ir-Regolament).
            
         
               (157)
            
            
               It-tieni nett, bħala riżultat tar-rivalutazzjoni tal-ħtieġa għal aġġustament fil-kwalità (ara l-premessa 97), id-determinazzjonijiet li ġejjin kienu magħmula. L-ewwel nett, matul il-perjodu ta' investigazzjoni ta' rieżami, l-importazzjonijiet Ċiniżi waqqgħu l-prezzijiet tal-industrija tal-Unjoni, kieku d-dazji antidumping tnaqqsu (ara l-premessa 96). It-tieni nett, l-industrija tal-Unjoni ma għadx għandha vantaġġi f'termini ta' kwalità li tipprevjeni tnaqqis fil-prezz tal-bejgħ tal-Unjoni, jekk dawn il-miżuri jitħallew jiskadu (ara l-premessa 152). Dawn il-konklużjonijiet jipprovdu perspettiva differenti ħafna fuq diversi elementi fl-analiżi li tħares 'il quddiem dwar il-probabbiltà ta' rikorrenza ta' dannu.
            
         
               (158)
            
            
               It-tielet nett, fir-rigward tal-prezzijiet medji tal-bejgħ tal-industrija tal-Unjoni lil swieq ta' pajjiżi terzi msemmija fl-ewwel dokument ta' divulgazzjoni: Instab li dawn il-prezzijiet kienu fl-istess livell tal-prezzijiet ta' bejgħ tal-industrija tal-Unjoni. Wara d-divulgazzjoni addizzjonali, l-industrija tal-Unjoni ppreżentat kummenti u pprovdiet evidenza li l-prezzijiet tagħhom lejn is-swieq ta' pajjiżi terzi kienu influwenzati mit-taħlita tal-prodott tal-bejgħ tagħhom barra mill-Unjoni. Tabilħaqq, l-esportazzjonijiet tagħhom kienu jikkonsistu f'prodotti itqal minn dawk mibjugħa fl-Unjoni. Barra minn hekk, il-bejgħ tal-esportazzjoni tal-industrija tal-Unjoni jirrappreżentaw proporzjon baxx tal-bejgħ totali tagħhom. Konsegwentement, il-Kummissjoni kkonkludiet li s-sejbiet stabbiliti inizjalment fl-ewwel id-divulgazzjoni ma għadhomx rilevanti.
            
         
               (159)
            
            
               Ir-raba' nett, wara d-divulgazzjoni addizzjonali, il-produtturi esportaturi Ċiniżi kellhom dubji dwar il-plawżibbiltà tal-evidenza użata mill-applikant sabiex isostni li t-tnaqqis modest fil-prezz, kif imsemmi fil-premessa 152, verament tikkanċella l-profittabbiltà kollha li l-industrija tal-Unjoni bħalissa tilħaq. Il-Kummissjoni tfakkar li talieffett mhuwiex sempliċi possibbiltà, iżda huwa r-riżultat ta' simulazzjonijiet ibbażati fuq il-livell attwali tal-marġni ta' profittabbiltà tal-industrija tal-Unjoni għal kull metru kwadru. Għalhekk din is-sejba ġiet ikkonfermata mill-ġdid u l-affermazzjoni tal-produtturi esportaturi Ċiniżi ġiet miċħuda.
            
         
               (160)
            
            
               Fl-aħħar nett, il-produtturi esportaturi Ċiniżi sostnew ukoll li l-ġurisprudenza tal-UE tkun teħtieġ li l-konklużjoni dwar il-probabbiltà ta' rikorrenza ta' dannu ma tkunx ibbażata fuq sempliċi possibbiltà, iżda minflok fuq probabbiltà li tkun appoġġata minn analiżi li tħares 'il quddiem li tfittex li ssolvi l-kwistjoni ta' x'inhi l-probabbiltà li jiġri jekk jiġu terminati l-miżuri. Il-Kummissjoni indikat li kienet wettqet tali analiżi li tħares 'il quddiem u ddeskrivietha fil-premessi minn 147 sa 154 hawn fuq.
            
         
               (161)
            
            
               Fid-dawl ta' dan li ntqal hawn fuq, il-Kummissjoni kkonkludiet li hu ferm probabbli li r-revoka tal-miżuri tal-antidumping fuq l-importazzjonijiet ta' ċerti drappijiet b'malja miftuħa tal-fibri tal-ħġieġ mir-RPĊ aktarx twassal għal rikorrenza ta' dannu.
            
         5.   L-INTERESS TAL-UNJONI
   
   
               (162)
            
            
               Skont l-Artikolu 21 tar-Regolament bażiku, il-Kummissjoni eżaminat jekk iż-żamma tal-miżuri antidumping eżistenti kontra ċ-Ċina tmurx kontra l-interessi tal-Unjoni b'mod ġenerali. Id-determinazzjoni tal-interess tal-Unjoni kienet ibbażata fuq apprezzament tal-interessi varji kollha involuti, inklużi dawk tal-industrija, tal-importaturi u tal-utenti tal-Unjoni.
            
         
               (163)
            
            
               Huwa mfakkar ukoll li, fl-investigazzjoni oriġinali, kien meqjus li l-adozzjoni tal-miżuri ma kinitx tmur kontra l-interessi tal-Unjoni.
            
         
               (164)
            
            
               Il-partijiet interessati kollha ngħataw l-opportunità li jesprimu l-opinjonijiet tagħhom skont l-Artikolu 21(2) tar-Regolament bażiku.
            
         
               (165)
            
            
               Fuq il-bażi ta' dan il-Kummissjoni eżaminat jekk, minkejja l-konklużjonijiet dwar il-probabbiltà ta' rikorrenza tad-dumping u tad-dannu, kinux jeżistu raġunijiet konvinċenti li jwasslu għall-konklużjoni li ma kienx fl-interess tal-Unjoni li jinżammu l-miżuri eżistenti.
            
         5.1.   L-interess tal-industrija tal-Unjoni
   
   
               (166)
            
            
               L-investigazzjoni sabet li l-miżuri eżistenti ppermettew lill-industrija tal-Unjoni li tirkupra mid-dumping dannuż tal-imgħoddi. B'mod partikolari, il-miżuri ppermettew lill-industrija tal-Unjoni sabiex terġa' tikseb is-sehem mis-suq, tagħmel l-investimenti neċessarji li kienu ilhom li ġew ittraskurati sabiex jinkiseb vantaġġ mid-domanda dejjem tikber filwaqt li jiksbu, b'mod ġenerali, profitt tajjeb. Mingħajr il-volum u l-pressjoni fuq il-prezzijiet minn importazzjonijiet li huma l-oġġett ta' dumping mir-RPĊ, dan il-proċess se jkompli. Fuq il-bażi ta' dan, il-Kummissjoni kkonkludiet li l-kontinwazzjoni tal-miżuri antidumping fis-seħħ se tkun fl-interess tal-industrija tal-Unjoni.
            
         5.2.   L-interess tal-importaturi/operaturi tas-suq
   
   
               (167)
            
            
               L-ebda importatur ma kkoopera billi wieġeb għall-kwestjonarju (ara l-premessa 22). Għaldaqstant, ma kien hemm l-ebda indikazzjoni li ż-żamma tal-miżuri kien ikollha impatt negattiv fuq l-importaturi li jisboq l-impatt pożittiv tal-miżuri, u l-investigazzjoni tal-Kummissjoni ma stabbilixxietx il-maqlub anqas.
            
         5.3.   L-interess tal-utenti
   
   
               (168)
            
            
               Il-produtturi esportaturi Ċiniżi ddikjaraw li l-impożizzjoni ssoktata tad-dazji ċċaħħad lill-utenti mill-possibbiltà li jixtru l-prodott ikkonċernat bi prezzijiet raġonevoli. Madankollu, l-ebda utent ma kkoopera billi wieġeb għall-kwestjonarju (ara l-premessa 22). Għalhekk, ma kien hemm l-ebda indikazzjoni li ż-żamma tal-miżuri jkollha impatt negattiv fuq l-utenti li jisboq l-impatt pożittiv tal-miżuri.
            
         5.4.   Il-konklużjoni dwar l-interess tal-Unjoni
   
   
               (169)
            
            
               Fuq il-bażi ta' dak li ntqal hawn fuq, il-Kummissjoni kkonkludiet li ma hemmx raġunijiet konvinċenti għall-interess tal-Unjoni kontra l-estensjoni tal-miżuri antidumping attwali fuq importazzjonijiet mir-RPĊ.
            
         6.   MIŻURI ANTIDUMPING DEFINITTIVI
   
   
               (170)
            
            
               Fid-dawl tal-konklużjonijiet milħuqa fir-rigward tal-probabbiltà ta' kontinwazzjoni jew rikorrenza ta' dumping u rikorrenza ta' dannu, isegwi li, skont l-Artikolu 11(2) tar-Regolament bażiku, il-miżuri antidumping applikabbli għall-importazzjonijiet ta' ċerti drappijiet b'malja miftuħa tal-fibri tal-ħġieġ, modifikat estiż għal importazzjonijiet ta' ċerti drappijiet b'malja miftuħa tal-fibri tal-ħġieġ modifikati, li joriġinaw jew li huma kkunsinjati mir-Repubblika Popolari taċ-Ċina, imposti mir-Regolament ta' Implimentazzjoni tal-Kunsill (UE) Nru 791/2011, jinħtieġ li jinżammu.
            
         
               (171)
            
            
               Dan ir-Regolament huwa skont l-opinjoni tal-Kumitat stabbilit bl-Artikolu 15(1) tar-Regolament (UE) 2016/1036,
            
         ADOTTA DAN IR-REGOLAMENT:
   Artikolu 1
   1.   B'dan, qed jiġi impost dazju ta' anti-dumping definittiv fuq l-importazzjonijiet tad-drappijiet b'malja miftuħa tal-fibra tal-ħġieġ, ta' daqs ta' ċellola ta' aktar minn 1,8 mm kemm fit-tul kif ukoll fil-wisgħa u li tiżen aktar minn 35 g/m2, esklużi d-diski tal-fibra tal-ħġieġ, li bħalissa jinsabu fil-kodiċijiet tan-NM ex 7019 51 00 u ex 7019 59 00 (il-kodiċijiet tat-TARIC 7019510019 u 7019590019) u li joriġinaw mir-Repubblika Popolari taċ-Ċina.
   2.   Ir-rata tad-dazju definittiv antidumping applikabbli għall-prezz CIF nett, ħieles fil-fruntiera tal-Unjoni, qabel id-dazju, tal-prodott deskritt fil-paragrafu 1 u li joriġina mir-Repubblika Popolari taċ-Ċina għandha tkun kif ġej:
   
               Kumpanija
            
            
               Dazju (%)
            
            
               Kodiċi TARIC addizzjonali
            
         
               Yuyao Mingda Fiberglass Co., Ltd
            
            
               62,9
            
            
               B006 
            
         
               Grand Composite Co., Ltd u l-kumpanija relatata tagħha Ningbo Grand Fiberglass Co., Ltd
            
            
               48,4
            
            
               B007 
            
         
               Yuyao Feitian Fiberglass Co., Ltd
            
            
               60,7
            
            
               B122 
            
         
               Kumpaniji elenkati fl-Anness
            
            
               57,7
            
            
               B008 
            
         
               Il-kumpaniji l-oħrajn kollha
            
            
               62,9
            
            
               B999 
            
         3.   Id-dazju antidumping definittiv applikabbli fuq l-importazzjonijiet li joriġinaw mir-Repubblika Popolari taċ-Ċina, kif stipulat fil-paragrafu 2, huwa b'hekk estiż lil importazzjonijiet ta' istess drappijiet b'malja miftuħa kkunsinjati mill-Indja u l-Indoneżja, kemm jekk iddikjarati li joriġinaw mill-Indja u mill-Indoneżja u kemm jekk le (kodiċi TARIC 7019510014, 7019510015, 7019590014 u 7019590015) bl-eċċezzjoni ta' dawk prodotti minn Montex Glass Fibre Industries Pvt. Ltd (kodiċi addizzjonali TARIC B942) u minn Pyrotek India Pvt. Ltd (kodiċi addizzjonali TARIC C051), lil importazzjonijiet tal-istess drappijiet b'malja miftuħa kkunsinjati mill-Malasja, kemm jekk ddikjarati li joriġinaw mill-Malasja u kemm jekk le (kodiċi addizzjonali TARIC 7019510011 u 7019590011) u l importazzjonijiet tal-istess drappijiet b'malja miftuħa kkunsinjati mit-Tajwan u mit-Tajlandja, kemm jekk ddikjarati li joriġinaw mit-Tajwan u mit-Tajlandja u kemm jekk le (kodiċi addizzjonali TARIC 7019510012, 7019510013, 7019590012 u 7019590013).
   4.   Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali
   5.   Meta xi produttur esportatur ġdid fir-Repubblika Popolari taċ-Ċina jipprovdi biżżejjed evidenza lill-Kummissjoni li:
   
               (a)
            
            
               ma esportax il-prodott deskritt fil-paragrafu 1 lejn l-Unjoni fil-perjodu bejn l-1 ta' April 2009 u l-31 ta' Marzu 2010 (il-perjodu tal-investigazzjoni oriġinali),
            
         
               (b)
            
            
               mhuwiex relatat ma' xi esportatur jew produttur fir-Repubblika Popolari taċ-Ċina li huwa soġġett għal miżuri antidumping imposti minn dan ir-Regolament,
            
         
               (c)
            
            
               effettivament esporta l-prodott ikkonċernat lejn l-Unjoni jew daħal f'obbligu kuntrattwali irrevokabbli li jesporta kwantità sinifikanti lejn l-Unjoni wara t-tmiem tal-perjodu tal-investigazzjoni ta' rieżami,
            
         il-Kummissjoni tista' temenda l-Anness billi żżid il-produttur esportatur il-ġdid mal-kumpaniji li kkooperaw li mhumiex inklużi fil-kampjun u li għaldaqstant jkunu soġġetti għad-dazju medju ponderat li ma jaqbiżx is-57,7 %.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta' Novembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 176, 30.6.2016, p. 21.
   
      (2)  Ir-Regolament ta' Implimentazzjoni tal-Kunsill (UE) Nru 791/2011 tat-3 ta' Awwissu 2011 li jimponi dazju antidumping definittiv u li jiġbor b'mod definittiv id-dazju provviżorju impost fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina (ĠU L 204, 9.8.2011., p. 1).
   
      (3)  Ir-Regolament ta' Implimentazzjoni tal-Kunsill (UE) Nru 672/2012 tas-16 ta' Lulju 2012 li jestendi d-dazju anti-dumping definittiv impost mir-Regolament ta' Implimentazzjoni (UE) Nru 791/2011 dwar l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina għal importazzjonijiet ta' ċerti drappijiet b'malja miftuħa tal-fibri tal-ħġieġ ikkunsinjati mill-Malasja, kemm jekk iddikjarati li joriġinaw mill-Malasja kif ukoll jekk le (ĠU L 196, 24.7.2012, p. 1).
   
      (4)  Ir-Regolament ta' Implimentazzjoni tal-Kunsill (UE) Nru 21/2013 tal-10 ta' Jannar 2013 li jestendi d-dazju definittiv anti-dumping impost mir-Regolament ta' Implimentazzjoni (UE) Nru 791/2011 dwar ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina għal importazzjonijiet ta' ċerti drappijiet b'malja miftuħa tal-fibri tal-ħġieġ kkunsinjati mit-Tajwan u t-Tajlandja, kemm jekk iddikjarati li joriġinaw mit-Tajwan u t-Tajlandja kif ukoll jekk le (ĠU L 11, 16.1.2013, p. 1).
   
      (5)  Ir-Regolament ta' Implimentazzjoni tal-Kunsill (UE) Nru 1371/2013 tas-16 ta' Diċembru 2013 li jestendi d-dazju definittiv antidumping impost mir-Regolament ta' Implimentazzjoni (UE) Nru 791/2011 fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina għal importazzjonijiet ta' ċerti drappijiet b'malja miftuħa tal-fibri tal-ħġieġ kkunsinjati mill-Indja u mill-Indoneżja, kemm jekk iddikjarati li joriġinaw mill-Indja u mill-Indoneżja kif ukoll jekk le (ĠU L 346, 20.12.2013, p. 20).
   
      (6)  Ir-Regolament ta' Implimentazzjoni tal-Kummissjoni (UE) Nru 976/2014 tal-15 ta' Settembru 2014 li jestendi d-dazju antidumping definittiv impost mir-Regolament ta' Implimentazzjoni (UE) Nru 791/2011 fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina, għal importazzjonijiet ta' ċerti drappijiet kemxejn modifikati b'malja miftuħa tal-fibri tal-ħġieġ, li wkoll joriġinaw mir-Repubblika Popolari taċ-Ċina (ĠU L 274, 16.9.2014, p. 13).
   
      (7)  Ir-Regolament ta' Implimentazzjoni tal-Kummissjoni (UE) 2015/1507 tad-9 ta' Settembru 2015 li jemenda r-Regolament ta' Implimentazzjoni tal-Kunsill (UE) Nru 1371/2013 tas-16 ta' Diċembru 2013 li jestendi dazju definittiv antidumping impost fuq l-importazzjonijiet ta' ċerti drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina għal importazzjonijiet ikkunsinjati, inter alia, mill-Indja, kemm jekk iddikjarati li joriġinaw mill-Indja kif ukoll jekk le (ĠU L 236, 10.9.2015, p. 1).
   
      (8)  ĠU C 384, 18.11.2015, p. 5.
   
      (9)  Notifika ta' bidu dwar ir-rieżami fil-kuntest tal-iskadenza tal-miżuri antidumping applikabbli għall-importazzjonijiet ta' drappijiet b'malja miftuħa tal-fibri tal-ħġieġ li joriġinaw mir-Repubblika Popolari taċ-Ċina (ĠU C 288, 9.8.2016, p. 3).
   
      (10)  Global Construction 2025, Global Construction Perspectives and Oxford Economics, ikkwotat fi http://www.building.co.uk/global-construction-2025/5057217.article
   
      (11)  Mill-1 ta' April 2009 sal-31 ta' Marzu 2010.
   
      (12)  Il-bażi ta' dejta tal-Artikolu 14(6) tinkludi dejta dwar importazzjonijiet ta' prodotti suġġetti għal miżuri antidumping jew kompensatorji jew investigazzjonijiet, kemm mill-pajjiżi u l-produtturi esportaturi kkonċernati bil-proċediment kif ukoll minn pajjiżi terzi oħrajn u produtturi esportaturi oħrajn, fil-livell tal-kodiċijiet TARIC ta' 10 numri u l-kodiċijiet addizzjonali TARIC. Id-dejta tal-bażi ta' dejta tal-Artikolu 14(6) dwar il-volumi tal-importazzjonijiet (tunnellati) ġiet ikkonvertita għal metri kwadri bil-formula li ġejja: metru kwadru = 0,14 kg.
   
      (13)  L-Indja, l-Indoneżja, il-Malasja, it-Tajwan u t-Tajlandja.
   
      (14)  Il-Kawża T-221/05, Huvis vs Il-Kunsill, ECLI:EU:T:2008:258, para. 43.
   
      (15)  Il-premessa 68 tar-Regolament ta' Implimentazzjoni (UE) Nru 791/2011.
   
      ANNESS
      
         PRODUTTURI ESPORTATURI ĊINIŻI LI KKOOPERAW, MHUX INKLUŻI FIL-KAMPJUN (IL-KODIĊI ADDIZZJONALI TARIC B008)
      
      
                   
               
               
                  Jiangxi Dahua Fiberglass Group Co., Ltd
               
            
                   
               
               
                  Lanxi Jialu Fiberglass Net Industry Co., Ltd
               
            
                   
               
               
                  Cixi Oulong Fiberglass Co., Ltd
               
            
                   
               
               
                  Jiangsu Tianyu Fibre Co., Ltd
               
            
                   
               
               
                  Jia Xin Jinwei Fiber Glass Products Co., Ltd
               
            
                   
               
               
                  Jiangsu Jiuding New Material Co., Ltd
               
            
                   
               
               
                  Changshu Jiangnan Glass Fiber Co., Ltd.
               
            
                   
               
               
                  Shandong Shenghao Fiber Glass Co., Ltd
               
            
                   
               
               
                  Yuyao Yuanda Fiberglass Mesh Co., Ltd
               
            
                   
               
               
                  Ningbo Kingsun Imp & Exp Co., Ltd
               
            
                   
               
               
                  Ningbo Londex Industrial Co., Ltd
               
            
                   
               
               
                  Nankang Luobian Glass Fibre Co., Ltd
               
            
                   
               
               
                  Changshu Dongyu Insulated Compound Materials Co., Ltd